qundao/data-zh-poetry huggingface dataset:
分卫榄溪信宿西园谢何赤木惠米
作者：成鹫
朝代：明

人生岂能高飞似鸿鹄，千里赍粮半枵腹。人生岂能久聚如麋鹿，白首沉埋真面目。霜边坠叶风中萍，空界浮云天上星。从来吾道贵无情，放身便住挥手行。出山便作居山计，还山不免来分卫。逢钱索钱米索米，有条援条无援例。三年不复到西园，一朝冒雪还入门。主人坐我池上轩，坐久细问寒与温。昨日客从何处去，今日客从何处住。客亦无所去，客亦无所住。钵盂驱我出东林，吹篪鼓腹无知音。喙长三尺藏在心，欲语不语终沉吟。主人知我故来意，西窗话到月沉地。年来瓶笠集如猬，彼此伤廉更伤惠。见所未见闻未闻，无心出岫秋山云。太仓拨出赤白军，使我冷灶生氤氲。呜呼，安得天下尽如西园主人者，虚名实相无取舍。由我在山还在野，日暮途穷来毁瓦。
分卫铁城贻社中诸子
作者：成鹫
朝代：明

好春早有名山约，稔岁偏宜托钵僧。自买草鞋来海岳，遍将米价问庐陵。莲塘旧社归难得，桂岭孤峰到未能。多谢同参屡招隐，蹉跎深愧久要朋。
刘吟祉偕严周二子过大通赋赠
作者：成鹫
朝代：明

可惜荔枝红易落，佳客不来山鸟啄。红稀绿暗掩荆扉，茶熟香清思旧约。何人江上驻扁舟，惊起沙边閒白鸥。林间犬吠知有客，短墙倚望凝双眸。闻声识客客不俗，行吟直到树边屋。谛观乃是意中人，昨日面生今面熟。白莲社长刘驎之，严陵周党遥相期。馀閒更坐三生石，长日惟消百八棋。棋罢花间陈玉馔，清斋留与山僧饭。客来已过午钟鸣，非时未敢行方便。高人饱食自主宾，野老傍观各任真。谈谐坐到日西夕，有约重来莫厌频。竹边笋，花下藕，寻常茶饭吾家有。荔枝落尽龙眼生，嘉果还堪嘉客口。乘兴来时及早来，莫待午堂钟板后。临行一句更叮咛，瓶汲山泉休载酒。
刘明府仰山作宰行唐以外艰归里奉命焚黄赋此以赠
作者：成鹫
朝代：明

寒食东风郭外烟，仙郎归去罢鸣弦。三梁素冕辞双阙，五色黄麻下九天。读礼更吹藜杖火，诵诗曾废蓼莪篇。官閒亦爱僧閒否，应过东林续旧缘。
初住东林周太尊缪西冷过宿
作者：成鹫
朝代：明

君不见日光西没月东出，大地晴阴是何物。良辰美景无二三，风雨晦明常六七。白雪多从脑后生，青山半向尘中失。人生能得几多时，知己灯边频促膝。我惯香山三十年，我住东林才半日。半日閒人半日忙，送往迎来非一一。黄昏客散掩荆扉，水亭月上风萧瑟。周生缪生兴独高，出门畏与时流匹。孤城吹角巷无人，自抱衾裯到蓬荜。相逢大笑腐儒禅，解道非心亦非佛。殷勤留客话深宵，手拨寒灰煨榾柮。一更明月二更云，半夜雨声喧蟋蟀。微云细雨眼前过，依旧孤光生白室。底事明明举似君，净似琉璃黑如漆。坐到天明捲幔看，君不见月光西没日东出。
初住大通寄华林法属
作者：成鹫
朝代：明

偶寻江介宿荒庵，回首城中见盍簪。烟雨有时迷穗石，风波无路阻鹅潭。木鸡老去慵司晓，白雁秋来早向南。家在华林归未得，欲酬恩遇愧同参。
初入东湖谒契如和尚
作者：成鹫
朝代：明

久向东湖十载前，遐心长寄水云边。偶来隔竹闻清磬，为爱新凉上小船。生计百年三事衲，名山到处一家禅。从师乞得閒房住，愿执巾瓶侍法筵。祖翁旧业未荒芜，赖有西乾古丈夫。白社一灯悬太白，湖光千顷接天湖。林间趺坐花香满，水际閒行鹤影癯。珍重清光似明月，长留孤棹在菰蒲。万象森罗一鉴中，化城今在莞城东。波光倒插千峰影，暑气潜消五月风。翠竹晚凉丹荔熟，白莲朝映槿花红。罗浮咫尺家山近，细把程途问主翁。
初入东湖谒契如和尚·其一
作者：成鹫
朝代：明

久向东湖十载前，遐心长寄水云边。偶来隔竹闻清磬，为爱新凉上小船。生计百年三事衲，名山到处一家禅。从师乞得閒房住，愿执巾瓶侍法筵。
初入东湖谒契如和尚·其三
作者：成鹫
朝代：明

万象森罗一鉴中，化城今在莞城东。波光倒插千峰影，暑气潜消五月风。翠竹晚凉丹荔熟，白莲朝映槿花红。罗浮咫尺家山近，细把程途问主翁。
初入东湖谒契如和尚·其二
作者：成鹫
朝代：明

祖翁旧业未荒芜，赖有西乾古丈夫。白社一灯悬太白，湖光千顷接天湖。林间趺坐花香满，水际閒行鹤影癯。珍重清光似明月，长留孤棹在菰蒲。
初入丹霞与九译禅友夜话
作者：成鹫
朝代：明

耳边闻有丹霞山，如闻说食不得餐。十年梦想如一日，无昼无夜无忙閒。违时失候乃一出，力羸筋怯惭衰顽。丹梯似天不可及，十步一息穷跻攀。攀藤直上最高处，俯视万山如米聚。山僧怪我来何迟，相逢道新不道故。初来但觉此山高，岂知更有高高步。请师暂洗脚板泥，上床默坐消尘虑。明朝日出天宇清，突出孤峰待师住。
初入罗浮寄呈石洞本师
作者：成鹫
朝代：明

万事皆休岂复疑，美中不足但违师。眼前耕凿无关道，心在耰锄渐废诗。坐对潺湲通语默，历穷岑巘得平夷。主人欲问罗浮事，荆棘当门花满篱。
初入鼎湖赋事
作者：成鹫
朝代：明

羚羊峡束牂牁注，群峰阖辟如门户。雾蒸霞蔚庆云深，龙降虎伏师王踞。相闻邃古轩辕翁，此地曾来开鼓铸。范成神鼎即登遐，留与空王作常住。云顶老人手眼高，开辟恰当无佛处。一区金地万山中，丹梯锁断红尘路。钟磬出林天籁空，松杉匝地秋声聚。磴转羊肠过九回，石横虹影凡三度。芒鞋踏破岭头云，铁钵饶探石中乳。隔山隐隐有人声，举头乍与孤僧遇。手携杖笠摘茶回，相呼相唤同归去。白犬林间不吠人，玄豹山中方泽雾。三堂寂历四门开，百万人天拥调御。孤峰顶上铁浮屠，多宝庄严万德具。七层六面面一灯，灯灯相映交回互。天花天乐下香台，设利流辉遍赡部。夜来宝镜出匣光，高挂东山无影树。一时龙象斫额看，争向指中寻顾兔。无端笑倒老瞿昙，直下金轮行七步。大家稽首大法王，不辨龙蛇与缁素。归堂坐爱月孤明，板响钟鸣天又曙。起来却与老僧期，策杖前峰观瀑布。水帘朝捲风雨生，石发晴梳鱼蛤露。坐久不知云出门，百衲惊寒毛发竖。山穷水尽悄无人，侧耳如闻隔溪语。绝壁闻声不可寻，断崖欲度难飞渡。攀藤直上最高峰，始会蒲团好安措。半閒云住半閒僧，品字柴头三橛芋。山僧久拟谢尘绿，是处真堪送衰暮。自信贫儿免盗憎，薄福不消神鬼护。但须半把茅盖头，誓不因人求解悟。归来举似阿阇黎，多谢山中好盐醋。愿将骨董换空拳，拚与人张杂货铺。
初冬卢雁林过宿马山寺有怀云庵上人
作者：成鹫
朝代：明

偶寻荒寺拥孤衾，难得良朋话夜深。凿牖引山归冷榻，开帘延月出疏林。寒花渐改高秋色，流水长怀太古音。惆怅旧游成寂寞，影堂空挂薜萝阴。
初归东林过容尘轩分赋
作者：成鹫
朝代：明

锦水潮生挂席回，春城处处百花开。柳营细雨酣诗战，铃阁清风递茗杯。渐老不堪成久别，此身难得去还来。主人爱客容疏放，莫怪频频谒上台。
初归大通张子白杨鬯侯过赠用韵赋答
作者：成鹫
朝代：明

昨暮问津去，仙源意可通。但寻流水入，不见桃花红。归路日将夕，逢君话未穷。东风莫相待，挥手别兰丛。世路成胶柱，我心如转环。腰包无一物，脚板有千山。独鹤归来晚，片云飞去閒。何由逐春雨，潇洒到人间。
初归大通张子白杨鬯侯过赠用韵赋答·其一
作者：成鹫
朝代：明

昨暮问津去，仙源意可通。但寻流水入，不见桃花红。归路日将夕，逢君话未穷。东风莫相待，挥手别兰丛。
初归大通张子白杨鬯侯过赠用韵赋答·其二
作者：成鹫
朝代：明

世路成胶柱，我心如转环。腰包无一物，脚板有千山。独鹤归来晚，片云飞去閒。何由逐春雨，潇洒到人间。
初春何古钱过宿马山分赋
作者：成鹫
朝代：明

野老入山殊草草，旧游留话未匆匆。半窗萝月三更梦，万壑松涛一夜风。高韵独吟清漏永，孤灯分照寸心同。殷勤致语东林炳，莫漫逢人说懒融。
初春偶成寄泷中诸子
作者：成鹫
朝代：明

莫倚幽居耳目清，难消山色与溪声。忍辜良晤长依寺，那得馀閒更入城。野水渡牛微见迹，春风啼鸟不知名。分明一幅诗中画，只恐僧繇邈不成。
初春姚明府见过即事六首
作者：成鹫
朝代：明

久懒不埽径，春风生绿苔。乍闻檐鹊语，知有贵人来。赤脚陪仙舄，黄童递茗杯。深言难草草，归棹莫频催。元日至谷日，高天无片云。野情逐农圃，努力事耕耘。城市远未远，春光分不分。荷锄待膏雨，搔首问东君。吏隐如禅隐，琴书当簿书。持将怀古意，来就野人居。竹老迟抽笋，泉寒未决渠。明朝春雨足，花下待篮舆。野寺山厨供，煎茶折露葵。清风生两腋，迂论解双颐。晚食君应饱，大烹吾岂知。莫嫌如水澹，冰檗恰相宜。忆著去年别，曾将此日期。感君无宿诺，出我未呈诗。阳雪惭知己，岭云持赠谁。奚囊倾未尽，留待再来时。皎皎云边鹤，铮铮壁上琴。幽人称幽独，知己贵知心。许我一片石，随僧共入林。隔江招手处，相望在高深。
初春姚明府见过即事六首·其一
作者：成鹫
朝代：明

久懒不埽径，春风生绿苔。乍闻檐鹊语，知有贵人来。赤脚陪仙舄，黄童递茗杯。深言难草草，归棹莫频催。
初春姚明府见过即事六首·其三
作者：成鹫
朝代：明

吏隐如禅隐，琴书当簿书。持将怀古意，来就野人居。竹老迟抽笋，泉寒未决渠。明朝春雨足，花下待篮舆。
初春姚明府见过即事六首·其二
作者：成鹫
朝代：明

元日至谷日，高天无片云。野情逐农圃，努力事耕耘。城市远未远，春光分不分。荷锄待膏雨，搔首问东君。
初春姚明府见过即事六首·其五
作者：成鹫
朝代：明

忆著去年别，曾将此日期。感君无宿诺，出我未呈诗。阳雪惭知己，岭云持赠谁。奚囊倾未尽，留待再来时。
初春姚明府见过即事六首·其六
作者：成鹫
朝代：明

皎皎云边鹤，铮铮壁上琴。幽人称幽独，知己贵知心。许我一片石，随僧共入林。隔江招手处，相望在高深。
初春姚明府见过即事六首·其四
作者：成鹫
朝代：明

野寺山厨供，煎茶折露葵。清风生两腋，迂论解双颐。晚食君应饱，大烹吾岂知。莫嫌如水澹，冰檗恰相宜。
初春访杨式公寓馆
作者：成鹫
朝代：明

娇鸟啼花客里春，诗情物色逐年新。寒江记得同舟约，汾水初寻下榻人。琴瑟多情聊寄迹，奚囊无事不离身。明朝我欲寻山去，翻笑行云去住频。
初春还马山，静语师归自丹霞，十影、化声二子各还故里，赋此
作者：成鹫
朝代：明

流水行云各有因，乾坤容我老閒身。移花买石堪晨夕，送往迎来自主宾。远近杖头三事衲，东南鼎足数家春。同参欲挽知难住，相劝还山作懒人。
初晤杨式公
作者：成鹫
朝代：明

信道诗轻万户候，识君犹胜识荆州。谈锋似剑双龙合，心细如丝独茧抽。湖海多情容散诞，市朝无骨莫淹留。相寻话到忘言处，野鹤归飞月满楼。
初秋七日集容尘轩分赋
作者：成鹫
朝代：明

一轩秋色净无尘，幕府烹葵召野人。躐等不知宾礼密，过中多感主情真。閒题丽句酬仙侣，笑指灵槎忆汉臣。翘首客星何处所，晚来风雨暗天津。
初秋夜梦入罗浮，得诗一律，醒后仅忆登高望远之句，援笔续成
作者：成鹫
朝代：明

一夕新凉枕簟清，秋风送客入朱明。登高却恐日欲尽，望远方知云有情。乘兴偶来嫌梦短，步虚归去觉身轻。何须更跨杨州鹤，当挟仙飞万里行。
初秋晚望
作者：成鹫
朝代：明

凉飔送残暑，薄暮一登台。天地无门户，秋声何处来。白衣变苍狗，紫陌生黄埃。翘首云边鹤，高飞独不回。
初秋舟泊小金山，宿妙高台，与僧话旧
作者：成鹫
朝代：明

江上西风一放舟，暮云飞去见灵洲。古台落叶初归鸟，野渡停桡不避鸥。白社重来寻旧约，青山无恙忆同游。灯前细语人难会，顽石何因更点头。
别弟
作者：成鹫
朝代：明

远亲几岁阻承欢，又作孤鸿渡海澜。学道蹉跎闻道晚，负恩容易报恩难。高堂娱老荆花茂，客路逢秋布被单。贫贱弟兄无可嘱，各将薇蕨劝加餐。
别诸友住静
作者：成鹫
朝代：明

百年浪迹似浮沤，不与人天管去留。六梦懒从醒后说，三心先向死前休。虚名于我成鸡肋，退步逢人问菟裘。莫讶相过不相见，住来生厌便移舟。
别钱塘姚洎韬
作者：成鹫
朝代：明

山僧欲向钱塘去，逢人便问钱塘路。识得钱塘一个人，此心光向钱塘住。钱塘人物能几何，红尘队里肩相摩。尘中得有姚公子，一麟已足何须多。公子今年二十九，身长七尺才八斗。新诗出箧珠玉光，挥毫落纸龙蛇走。曾从定远事戎轩，斑衣万里奉晨昏。华顶莲花见开阖，蚕丛鸟道曾攀援。将星一夜骑箕去，凄断天风下高树。悲歌惊起广陵涛，壮心留得西征赋。漫携书剑下江南，殊方何地可臂骖。细柳将军新虎帐，东林野老破茅庵。茅庵野老睡初熟，推出枕头舒两足。结束腰包事远游，楖？横担行彳亍。行彳亍，路多岐，欲去未去心先疑。殷勤借问姚公子，前途夷险谁知之。姚君大笑向予说，大道条条直如发。老僧能去复能来，到处名山长薇蕨。师行秋正深，来春我当发。两人相遇莫相期，夜夜长天共明月。
别钱塘姚洎韬
作者：成鹫
朝代：明
体裁：古风

山僧欲向钱塘去，逢人便问钱塘路。识得钱塘一个人，此心光向钱塘住。钱塘人物能几何，红尘队里肩相摩。尘中得有姚公子，一麟已足何须多。公子今年二十九，身长七尺才八斗。新诗出箧珠玉光，挥毫落纸龙蛇走。曾从定远事戎轩，斑衣万里奉晨昏。华顶莲花见开阖，蚕丛鸟道曾攀援。将星一夜骑箕去，凄断天风下高树。悲歌惊起广陵涛，壮心留得西征赋。漫携书剑下江南，殊方何地可臂骖。细柳将军新虎帐，东林野老破茅庵。茅庵野老睡初熟，推出枕头舒两足。结束腰包事远游，楖�横担行彳亍。行彳亍，路多岐，欲去未去心先疑。殷勤借问姚公子，前途夷险谁知之。姚君大笑向予说，大道条条直如发。老僧能去复能来，到处名山长薇蕨。师行秋正深，来春我当发。两人相遇莫相期，夜夜长天共明月。
前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游
作者：成鹫
朝代：明

曾住马山山麓寺，古槐垂荫接芳邻。今来恰好披图看，识得堂中旧主人。缓带轻裘物色佳，千年遗像见恢谐。光风霁月容疏放，射虎归来自种槐。种日条柯正及肩，于今桢干已参天。彤弓不待扶桑挂，影到花砖是日边。亭亭双干出群芳，莫负花时几度忙。为语丹青休草次，留将秋色待诸郎。昔人手植卜三公，仙李蟠根此日同。珍重挥毫添九棘，一家都在画图中。芝兰凝碧茁公孙，庭砌花开静掩门。记得潜夫曾著讼，始知家学有渊源。
前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游·其三
作者：成鹫
朝代：明

种日条柯正及肩，于今桢干已参天。彤弓不待扶桑挂，影到花砖是日边。
前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游·其二
作者：成鹫
朝代：明

缓带轻裘物色佳，千年遗像见恢谐。光风霁月容疏放，射虎归来自种槐。
前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游·其五
作者：成鹫
朝代：明

昔人手植卜三公，仙李蟠根此日同。珍重挥毫添九棘，一家都在画图中。
前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游·其六
作者：成鹫
朝代：明

芝兰凝碧茁公孙，庭砌花开静掩门。记得潜夫曾著讼，始知家学有渊源。
前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游·其四
作者：成鹫
朝代：明

亭亭双干出群芳，莫负花时几度忙。为语丹青休草次，留将秋色待诸郎。
募修海潮岩
作者：成鹫
朝代：明

祖公一片閒田地，付与灵泉自主张。天遣五丁开半壁，谁教七日凿中央。上方钟鼓潮音应，万里风涛海印光。欲识普陀真面目，逢人惟劝解空囊。
包孝肃祠
作者：成鹫
朝代：明

孝肃门前车马声，野棠开后百花生。昔人如水今如市，古道谁为掉臂行。
北山探梅，与社中诸子订买山之约
作者：成鹫
朝代：明

东林满林花尽开，北山之北何如哉。故人留客不归去，许我买山方到来。茅店板桥好乘兴，冻云老鹤休相猜。明年此地有宾主，一日往还能几回。
十九秋 其一 秋寺
作者：成鹫
朝代：明

寂寞蒹葭外，微茫见佛灯。数株红树下，一个白头僧。露冷先藏鹤，林虚静爱鹰。西风动幡影，无语问南能。
十九秋 其七 秋塘
作者：成鹫
朝代：明

下流不可处，众浊难为清。最爱荒塘水，能留孤月明。烟波秋潋滟，荇藻夜纵横。取次坚冰近，春来草又生。
十九秋 其三 秋瀑
作者：成鹫
朝代：明

空谷无人处，高泉间落霞。寒光投涧直，悬影入云斜。八月山有雪，二时天雨花。老僧观不足，飞沫湿袈裟。
十九秋 其九 秋镜
作者：成鹫
朝代：明

爱尔本无我，逢秋识故人。滞形还偶影，顾笑复怜颦。虚室自生白，太空谁写真。所嗟承弁鬓，一见一回新。
十九秋 其二 秋原
作者：成鹫
朝代：明

落叶不到地，远风时在林。有人骑瘦马，终日拍鞍吟。草色惊心老，霜痕刺眼深。如何行路客，容易说登临。
十九秋 其五 秋社
作者：成鹫
朝代：明

村童喧北里，野老报西成。掩豆豚肩小，吹豳羯鼓鸣。神鸦飞食肉，社鼠坐分羹。醉舞黄花下，巫阳象版轻。
十九秋 其八 秋戍
作者：成鹫
朝代：明

白草经年戍，黄花万里情。秋风度天堑，落叶满边城。壮士犹编伍，将军未厌兵。主人恩尚浅，七尺为谁轻。
十九秋 其六 秋楼
作者：成鹫
朝代：明

我亦有仙骨，高居远俗尘。不因吹笛处，谁识倚楼人。山色开三面，秋空无四邻。超然群动外，日月逐閒身。
十九秋 其十 秋帘
作者：成鹫
朝代：明

白蘋红桕岸，孑孑幔旗高。沉醉归吟客，凉风吹毙袍。长卿新酒保，公瑾旧醇醪。相见芭蕉道，枯禅笑我曹。
十九秋 其十一 秋渔
作者：成鹫
朝代：明

华亭人去后，湖海几经秋。留得一竿竹，閒来坐钓舟。百年参水鹤，一笑狎沙鸥。相劝桐江老，青蓑换黑裘。
十九秋 其十七 秋衫
作者：成鹫
朝代：明

莫笑山衣破，偏能代负暄。公然对狐貉，各自话寒温。九秋霜露重，一衲水云屯。閒与儿童道，无衣早闭门。
十九秋 其十三 秋菜
作者：成鹫
朝代：明

瓜蔬秋未晚，姜桂老偏宜。物理洵如此，吾生定不疑。根苗凭地力，烹瀹在人为。莫漫遗黄叶，随流自不知。
十九秋 其十九 秋蝶
作者：成鹫
朝代：明

物外形兼影，花边弟与昆。翱翔入秋草，迟莫忆王孙。好梦迷乌足，前身是漆园。御风人未返，何处可招魂。
十九秋 其十二 秋烟
作者：成鹫
朝代：明

不道秋烟浅，山光淡几重。晓来看远岫，飞去最高峰。月恨冰壶小，云添水墨浓。渺然闻见外，清籁散疏钟。
十九秋 其十五 秋琴
作者：成鹫
朝代：明

大地同明月，一人弹素琴。秋声入枯木，馀响在空林。偶尔写情性，翛然无古今。钟期如可作，犹恐未知音。
十九秋 其十八 秋簟
作者：成鹫
朝代：明

新得蕲阳簟，秋来布石床。有时自舒卷，无地不潇湘。雨过籧篨润，风高薤叶凉。莫誇人并倚，幽独兴偏长。
十九秋 其十六 秋猎
作者：成鹫
朝代：明

处处鸟声稀，秋风动杀机。将军初命驾，寥廓已高飞。犬带重鋂出，鹰饕一饱归。鹪鹩方自喜，何幸此身微。
十九秋 其十四 秋灯
作者：成鹫
朝代：明

檐前凉雨过，灯下落花频。万古无穷事，三更不寐人。秋光成一片，老景自相亲。寂寞消难得，平分与隔邻。
十九秋 其四 秋屋
作者：成鹫
朝代：明

一所尖头屋，千山落木风。日斜葭菼外，人在寂寥中。倚树见归鸟，开轩闻草虫。转嫌邻舍近，隔水结茅篷。
十九秋·秋寺
作者：成鹫
朝代：明

寂寞蒹葭外，微茫见佛灯。数株红树下，一个白头僧。露冷先藏鹤，林虚静爱鹰。西风动幡影，无语问南能。落叶不到地，远风时在林。有人骑瘦马，终日拍鞍吟。草色惊心老，霜痕刺眼深。如何行路客，容易说登临。空谷无人处，高泉间落霞。寒光投涧直，悬影入云斜。八月山有雪，二时天雨花。老僧观不足，飞沫湿袈裟。一所尖头屋，千山落木风。日斜葭菼外，人在寂寥中。倚树见归鸟，开轩闻草虫。转嫌邻舍近，隔水结茅篷。村童喧北里，野老报西成。掩豆豚肩小，吹豳羯鼓鸣。神鸦飞食肉，社鼠坐分羹。醉舞黄花下，巫阳象版轻。我亦有仙骨，高居远俗尘。不因吹笛处，谁识倚楼人。山色开三面，秋空无四邻。超然群动外，日月逐閒身。下流不可处，众浊难为清。最爱荒塘水，能留孤月明。烟波秋潋滟，荇藻夜纵横。取次坚冰近，春来草又生。白草经年戍，黄花万里情。秋风度天堑，落叶满边城。壮士犹编伍，将军未厌兵。主人恩尚浅，七尺为谁轻。爱尔本无我，逢秋识故人。滞形还偶影，顾笑复怜颦。虚室自生白，太空谁写真。所嗟承弁鬓，一见一回新。白蘋红桕岸，孑孑幔旗高。沉醉归吟客，凉风吹毙袍。长卿新酒保，公瑾旧醇醪。相见芭蕉道，枯禅笑我曹。华亭人去后，湖海几经秋。留得一竿竹，閒来坐钓舟。百年参水鹤，一笑狎沙鸥。相劝桐江老，青蓑换黑裘。不道秋烟浅，山光淡几重。晓来看远岫，飞去最高峰。月恨冰壶小，云添水墨浓。渺然闻见外，清籁散疏钟。瓜蔬秋未晚，姜桂老偏宜。物理洵如此，吾生定不疑。根苗凭地力，烹瀹在人为。莫漫遗黄叶，随流自不知。檐前凉雨过，灯下落花频。万古无穷事，三更不寐人。秋光成一片，老景自相亲。寂寞消难得，平分与隔邻。大地同明月，一人弹素琴。秋声入枯木，馀响在空林。偶尔写情性，翛然无古今。钟期如可作，犹恐未知音。处处鸟声稀，秋风动杀机。将军初命驾，寥廓已高飞。犬带重鋂出，鹰饕一饱归。鹪鹩方自喜，何幸此身微。莫笑山衣破，偏能代负暄。公然对狐貉，各自话寒温。九秋霜露重，一衲水云屯。閒与儿童道，无衣早闭门。新得蕲阳簟，秋来布石床。有时自舒卷，无地不潇湘。雨过籧篨润，风高薤叶凉。莫誇人并倚，幽独兴偏长。物外形兼影，花边弟与昆。翱翔入秋草，迟莫忆王孙。好梦迷乌足，前身是漆园。御风人未返，何处可招魂。
十二声诗 其一 涧声
作者：成鹫
朝代：明

浩然长独往，万古无知音。纵与烟霞别，终存水石心。幽人通语默，相得在高深。寂寞笙歌外，闻声不可寻。
十二声诗 其七 梵声
作者：成鹫
朝代：明

此声满天下，止有一人能。万籁寂还寂，孤峰层又层。无情堪说法，离句即传灯。流布人间遍，浮生听未曾。
十二声诗 其三 叶声
作者：成鹫
朝代：明

古亭抱秋树，秋意失婆娑。畟畟下凉吹，萧萧鸣远柯。渐知声应少，止觉别离多。未敢随流默，知音谓我何。
十二声诗 其九 柝声
作者：成鹫
朝代：明

戍楼频击柝，中夜旅魂惊。梦鹤回千里，晨鸡破五更。明明围伏枕，一一绕愁城。回首孤峰宿，何曾得此声。
十二声诗 其二 杖声
作者：成鹫
朝代：明

隔溪微送响，一一入徘徊。声向静中得，客从何处来。谷兼山屐应，路带楚吟回。渐觉过桥疾，多应落日催。
十二声诗 其五 茶声
作者：成鹫
朝代：明

几欲清烦虑，闻薰便爽然。圆音知活火，微响辨新泉。想到希声处，消归七椀边。邻翁听总彻，宁待隙风传。
十二声诗 其五 茶声
作者：成鹫
朝代：明
体裁：五言律诗

几欲清烦虑，闻薰便爽然。圆音知活火，微响辨新泉。想到希声处，消归七碗边。邻翁听总彻，宁待隙风传。
十二声诗 其八 榜声
作者：成鹫
朝代：明

风便扬帆去，潮生荡桨回。此时欹枕听，何处榜歌来。击楫情偏远，叩舷声转催。归心似流水，三老莫徘徊。
十二声诗 其六 棋声
作者：成鹫
朝代：明

竹楼新雨过，馀响杂楸枰。静到无言处，悠然感物情。子疏机转密，手重敌还轻。历历虚窗入，须臾几战争。
十二声诗 其十 舂声
作者：成鹫
朝代：明

饥来心计诎，静极耳尘空。何处频相杵，邻家事宿舂。腰间留片石，庑下寄高踪。寂寂千秋后，闻声怀此公。
十二声诗 其十一 杼声
作者：成鹫
朝代：明

促织吟东壁，清音入耳微。家家喧杼轴，札札出蓬扉。积缕知成疋，停梭想授衣。闻声还报语，风雪正霏霏。
十二声诗 其十二 蛙声
作者：成鹫
朝代：明

鼓吹近清晨，招呼洽比邻。殷雷初发蛰，眢井亦知春。世网难容物，心声疑动人。泥涂堪溷迹，缄结莫逡巡。
十二声诗 其四 车声
作者：成鹫
朝代：明

安步吾将老，驰驱世共频。枕边倾只耳，门外过双轮。一往忘喧寂，同声互主宾。文轩齐荜辂，俱是未閒人。
十二声诗·涧声
作者：成鹫
朝代：明

浩然长独往，万古无知音。纵与烟霞别，终存水石心。幽人通语默，相得在高深。寂寞笙歌外，闻声不可寻。隔溪微送响，一一入徘徊。声向静中得，客从何处来。谷兼山屐应，路带楚吟回。渐觉过桥疾，多应落日催。古亭抱秋树，秋意失婆娑。畟畟下凉吹，萧萧鸣远柯。渐知声应少，止觉别离多。未敢随流默，知音谓我何。安步吾将老，驰驱世共频。枕边倾只耳，门外过双轮。一往忘喧寂，同声互主宾。文轩齐荜辂，俱是未閒人。几欲清烦虑，闻薰便爽然。圆音知活火，微响辨新泉。想到希声处，消归七椀边。邻翁听总彻，宁待隙风传。竹楼新雨过，馀响杂楸枰。静到无言处，悠然感物情。子疏机转密，手重敌还轻。历历虚窗入，须臾几战争。此声满天下，止有一人能。万籁寂还寂，孤峰层又层。无情堪说法，离句即传灯。流布人间遍，浮生听未曾。风便扬帆去，潮生荡桨回。此时欹枕听，何处榜歌来。击楫情偏远，叩舷声转催。归心似流水，三老莫徘徊。戍楼频击柝，中夜旅魂惊。梦鹤回千里，晨鸡破五更。明明围伏枕，一一绕愁城。回首孤峰宿，何曾得此声。饥来心计诎，静极耳尘空。何处频相杵，邻家事宿舂。腰间留片石，庑下寄高踪。寂寂千秋后，闻声怀此公。促织吟东壁，清音入耳微。家家喧杼轴，札札出蓬扉。积缕知成疋，停梭想授衣。闻声还报语，风雪正霏霏。鼓吹近清晨，招呼洽比邻。殷雷初发蛰，眢井亦知春。世网难容物，心声疑动人。泥涂堪溷迹，缄结莫逡巡。
十放诗 其一 放云
作者：成鹫
朝代：明

携云下暝岫，两腋生寒光。中道一为别，故山归兴长。升沉无定所，咫尺遥相望。行矣勿复道，秋高天淼茫。
十放诗 其七 放牛
作者：成鹫
朝代：明

三农胥有役，一隙即閒身。以此均劳逸，安能长苦辛。溪山随所适，水草自相亲。白石歌残后，应无扣角人。
十放诗 其三 放鹰
作者：成鹫
朝代：明

独立倚秋风，猎心知汝雄。臂鞲聊为解，宇宙一何空。俦侣情偏洽，山林兴不穷。举头天外望，谁复出樊笼。
十放诗 其九 放鱼
作者：成鹫
朝代：明

隔江老渔父，收钓细鳞肥。问市提筐入，逢僧托钵归。从容苏涸辙，谈笑得生机。极目沧浪外，烟霞静可依。
十放诗 其二 放萤
作者：成鹫
朝代：明

懒惰已成性，与君相见稀。括囊乾欲死，腐草忍同归。好去度星汉，休来点客衣。破除文字障，何处不高飞。
十放诗 其五 放猿
作者：成鹫
朝代：明

怜尔受羁绁，逢僧解玉环。独归千嶂外，长啸一声閒。静躁难同住，猕猴莫共山。殷勤挥手别，相望白云间。
十放诗 其八 放驴
作者：成鹫
朝代：明

蹇驴欺我老，出郭故蹒跚。尽日行吟苦，长风吹面寒。归来语童仆，从此解鞯鞍。相送秋田去，焉知世路难。
十放诗 其六 放鹤
作者：成鹫
朝代：明

山中有高士，共住一年年。短榻寒连影，孤灯夜立禅。神交天地外，怅别秋风前。大笑出门去，閒云何处边。
十放诗 其十 放蝶
作者：成鹫
朝代：明

翩翩双凤子，来自古罗浮。好客难为别，飞仙不可留。遐心返初服，归路指丹丘。共有逍遥梦，相期在石楼。
十放诗 其四 放鸭
作者：成鹫
朝代：明

天寒犹下水，日暮自呼名。爱尔无泥滓，托身随浊清。归来风雨后，放出羽毛轻。莫逐双凫去，丹霄不易行。
十放诗·放云
作者：成鹫
朝代：明

携云下暝岫，两腋生寒光。中道一为别，故山归兴长。升沉无定所，咫尺遥相望。行矣勿复道，秋高天淼茫。懒惰已成性，与君相见稀。括囊乾欲死，腐草忍同归。好去度星汉，休来点客衣。破除文字障，何处不高飞。独立倚秋风，猎心知汝雄。臂鞲聊为解，宇宙一何空。俦侣情偏洽，山林兴不穷。举头天外望，谁复出樊笼。天寒犹下水，日暮自呼名。爱尔无泥滓，托身随浊清。归来风雨后，放出羽毛轻。莫逐双凫去，丹霄不易行。怜尔受羁绁，逢僧解玉环。独归千嶂外，长啸一声閒。静躁难同住，猕猴莫共山。殷勤挥手别，相望白云间。山中有高士，共住一年年。短榻寒连影，孤灯夜立禅。神交天地外，怅别秋风前。大笑出门去，閒云何处边。三农胥有役，一隙即閒身。以此均劳逸，安能长苦辛。溪山随所适，水草自相亲。白石歌残后，应无扣角人。蹇驴欺我老，出郭故蹒跚。尽日行吟苦，长风吹面寒。归来语童仆，从此解鞯鞍。相送秋田去，焉知世路难。隔江老渔父，收钓细鳞肥。问市提筐入，逢僧托钵归。从容苏涸辙，谈笑得生机。极目沧浪外，烟霞静可依。翩翩双凤子，来自古罗浮。好客难为别，飞仙不可留。遐心返初服，归路指丹丘。共有逍遥梦，相期在石楼。
十月朔英利道中作
作者：成鹫
朝代：明

去国正重九，中途逢小春。水喧争渡客，山静过桥人。岂效枯鱼泣，言随野马尘。明朝潮汛好，行矣莫逡巡。
十闰诗 其一 闰元夕
作者：成鹫
朝代：明

北里休蚕绩，西畴罢耦耕。又来看灯市，相伴入春城。好月光仍满，清宵昼欲平。旧时按歌地，犹有绕梁声。
十闰诗 其七 闰中秋
作者：成鹫
朝代：明

天上同明月，争怜再闰难。山中无历日，虚作九秋看。木落光初满，霜深影较寒。清辉曾不异，莫惜重盘桓。
十闰诗 其三 闰上巳
作者：成鹫
朝代：明

采兰人散后，折柬又相招。老去仍添闰，江边更弄潮。韨除尘欲尽，枕漱兴偏饶。难得长如此，留春慰寂寥。
十闰诗 其九 闰除夕
作者：成鹫
朝代：明

闰馀已成岁，春入不知年。老长三旬腊，穷多一月缘。痴呆先待价，粥饭后还钱。明发开新历，生涯十二篇。
十闰诗 其二 闰花朝
作者：成鹫
朝代：明

花发朝还暮，花时去复回。方将踏青候，又逐看花来。所惜韶华老，频教羯鼓催。春风如有待，不放刺桐开。
十闰诗 其五 闰端阳
作者：成鹫
朝代：明

中天回北陆，馀闰继南离。至朔盈虚定，朱明日月迟。涧蒲添节节，榴火足枝枝。昨有灵均约，重来此一时。
十闰诗 其八 闰九日
作者：成鹫
朝代：明

往往龙山去，频频笑孟嘉。更寻前月约，还问隔篱花。雪近霜侵鬓，风高帽侧纱。几回登望意，一半惜年华。
十闰诗 其六 闰七夕
作者：成鹫
朝代：明

计日近中秋，星河澹欲流。可怜上弦月，犹挂旧针楼。巧自前宵得，欢从两度留。笑将离合意，重叠问灵修。
十闰诗 其十 闰生日
作者：成鹫
朝代：明

事事不如人，蹉跎又一春。浮生易知足，馀闰苦随身。对客徵前梦，逢僧话昔因。赢来三十日，输却落花晨。
十闰诗 其四 闰佛日
作者：成鹫
朝代：明

佛日薄虞渊，真风空寂然。再来行七步，一闰即千年。天上僧祇劫，人閒昼夜缘。犹存增减见，惭汗沐金仙。
十闰诗·闰元夕
作者：成鹫
朝代：明

北里休蚕绩，西畴罢耦耕。又来看灯市，相伴入春城。好月光仍满，清宵昼欲平。旧时按歌地，犹有绕梁声。花发朝还暮，花时去复回。方将踏青候，又逐看花来。所惜韶华老，频教羯鼓催。春风如有待，不放刺桐开。采兰人散后，折柬又相招。老去仍添闰，江边更弄潮。韨除尘欲尽，枕漱兴偏饶。难得长如此，留春慰寂寥。佛日薄虞渊，真风空寂然。再来行七步，一闰即千年。天上僧祇劫，人閒昼夜缘。犹存增减见，惭汗沐金仙。中天回北陆，馀闰继南离。至朔盈虚定，朱明日月迟。涧蒲添节节，榴火足枝枝。昨有灵均约，重来此一时。计日近中秋，星河澹欲流。可怜上弦月，犹挂旧针楼。巧自前宵得，欢从两度留。笑将离合意，重叠问灵修。天上同明月，争怜再闰难。山中无历日，虚作九秋看。木落光初满，霜深影较寒。清辉曾不异，莫惜重盘桓。往往龙山去，频频笑孟嘉。更寻前月约，还问隔篱花。雪近霜侵鬓，风高帽侧纱。几回登望意，一半惜年华。闰馀已成岁，春入不知年。老长三旬腊，穷多一月缘。痴呆先待价，粥饭后还钱。明发开新历，生涯十二篇。事事不如人，蹉跎又一春。浮生易知足，馀闰苦随身。对客徵前梦，逢僧话昔因。赢来三十日，输却落花晨。
半呰题壁
作者：成鹫
朝代：明

啼鸟声中啄剥频，山翁闭户已经旬。白云出入无拘束，笑杀门前面壁人。
半閒兄弟双寿
作者：成鹫
朝代：明

沉醉东风羡二难，参差黄发映酡颜。相看八十与七十，应是大山还小山。华萼楼边春草碧，紫荆材下舞衣斑。一门已得同居乐，百岁宁分各半閒。
华亭张北山过大通见赠赋答
作者：成鹫
朝代：明

隔江闻有北山翁，如雷灌耳心先通。曾从卷帙见佳句，百尺寒冰洗尘虑。出闻儒者讲理学，同声合喙推先觉。为访程朱似续人，游遍八方周五岳。轻车指北还指南，直到仙羊方驻脚。席不暇煖突不黔，延伫二樵神跃跃。与来杖策入朱明，四百峰头啸一声。更寻七十二峰去，信宿云端吟月明。行吟更问江门道，白沙祠墓生荒草。登堂一拜一题诗，银榜贞珉传丽藻。归来过我大通禅，袖出新诗见怀抱。诗中许我王老师，是则是矣非亦非。老师不打鼓与笛，大通鼓笛全不识。诗中许我如澹公，似则似矣同不同。澹公无可无不可，大通有可有不可。诗中许我为忠孝，教外何曾涉名教。先生名教有住著，大通名教无住著。早来池上看莲花，莫放莲花自开落。
华亭渡
作者：成鹫
朝代：明

古渡三更月，芦花两岸秋。生平羡鱼意，分付水东流。
华亭船子颂
作者：成鹫
朝代：明

雨笠风蓑任陆沉，呈桡舞■为知音。金鳞曳断竿头线，明月芦花何处寻。
华林客夜送僧十影还里
作者：成鹫
朝代：明

到日便为归日计，别来还有再来缘。流光似箭垂垂老，慧命如丝兀兀悬。冷局已无争道客，空囊难赠买鞋钱。送君一片东林月，相伴閒云处处圆。
华林除夕与诸子守岁赋得山中无历日寒尽不知年得无字
作者：成鹫
朝代：明

病骨支离七尺躯，不堪长作寺家奴。别山渐觉人将老，入世方知岁易徂。岂有樊笼宜野鹤，更无寒暑管樵夫。隔年未信春先入，借问梅花开也无。
南园梁又罙凌晨舟过大通留诗而去未及迎送即韵和之
作者：成鹫
朝代：明

万事易知足，馀閒反类贪。僧犹甜鹤梦，客已渡鹅潭。柳暗不成五，径荒无复三。多君发归咏，留在破伽蓝。
南塘泛舟赠何太占
作者：成鹫
朝代：明

我本钓鱼船上客，偶随鸥鹭下南塘。长空放鹤不留影，野水侵花长带香。屈子牢骚庄旷达，稽生懒惰阮猖狂。相逢大笑各归去，明日抱琴来此堂。
南海神祠古木棉花歌
作者：成鹫
朝代：明

君不见南溟之水如汤盘，浴日浴月涵星垣。闭塞地户开天门，西台庙古神赫烜。垂衣拱手端临轩，身骑白马扬朱翻。立马看花花正繁，木棉树老高云屯。千尺百尺迎朝暾，赩如野火燎高原。琼枝天际蟠昆崙，珊瑚海底撑乾坤。其高也如此，不知几历寒与温。榑桑若木为弟昆，月华仙桂皆儿孙。一枝一叶含一元，一华一实归一根。一生二，二生三，三三生万物，生生不已天何言。
南海神祠古铜鼓歌
作者：成鹫
朝代：明

范铜作鼓叶律吕，牯牛下拜鼍起舞。问渠拜舞何所为，自幸有皮无足取。范成悬在海王祠，一雄一雌相耳语。我本山中矿石精，无端跃入大火聚。欧生倒寘古规模，不我为钟却为鼓。大叩逢逢小咽咽，随声答响聊尔汝。何时飞入水晶宫，潮音作风雷作雨。回看白牯与玄鼍，皮之不存毛焉附。
南雪
作者：成鹫
朝代：明

炎乡曾未见，一见一咨嗟。越犬吠篱落，村童扑柳花。十年知可卜，九穗愿非奢。莫更分南北，乾坤总一家。
博山剖公入天湖见赠用韵送行
作者：成鹫
朝代：明

芒鞋踏破岭头云，水石留题字字新。遂有文殊来过夏，始知无著是家人。天花夜静侵衣满，山雨朝晴振锡频。别后孤峰翘首处，长空圆月俨师真。
博罗晚眺
作者：成鹫
朝代：明

天外高风扑面吹，花黄草白动秋思。寒城西望空斜日，逝水东流无尽时。游子重来还问路，閒僧一过便留诗。罗浮何事不归去，笑杀道旁驱犊儿。
卜居
作者：成鹫
朝代：明

仙老拔宅去，驱鸡飞上天。如何种桃处，鸣吠尚依然。我欲问往事，翁来殊少年。此中山可买，愿解腰閒缠。
卢雁林过庵见赠赋答
作者：成鹫
朝代：明

红树黄花覆槿藩，一庵秋色数家村。僧閒自笑驴窥井，客至唯教鹤应门。短烛话深通语默，旧游见惯失寒暄。与君早有居山约，双鬓无端雪渐繁。
即席急就寄题王领军澹宁堂
作者：成鹫
朝代：明

澹宁主人洵澹宁，雄才大略今干城。眼前台阁有山水，胸中仁义为甲兵。偶来卜筑就羊石，开池留月涵虚明。月明写影近桐树，枝高风爽来秋声。秋声吹入月窗里，夜静天阶凉似水。轻裘缓带掀紫髯，饮酒赋诗追大李。诗成徐步绕花行，四面香风袭衣袂。兴来坐石藉芳茵，长啸清歌皆至理。却嫌城市无好山，买石连云归袖底。横堆叠树拟蓬莱，旁观抚掌称奇哉。天台雁宕不足数，嵩华衡岱遥相猜。玲珑八面供指顾，行住坐卧堪徘徊。山僧本是爱山者，闻之神爽心先写。欲到城中试一看，紫陌红尘畏车马。伸纸挥毫一赠诗，更须借重块然先生为作指头画。
厓门怀古
作者：成鹫
朝代：明

海滨头白老渔翁，今古兴亡在眼中。罢钓一过沉玉浦，挂飘犹畏覆舟风。珊瑚树底瞻龙衮，鹓鹭行边想贝宫。惆怅翠华何处所，一声长啸动高穹。
又
作者：成鹫
朝代：明

何人排闼入，来客与归僧。昨日山下路，苍苔没几层。怒蛙喧废井，饥鼠啮枯藤。莫厌荒凉地，分吟古佛灯。
双桂天公见过用韵赋答
作者：成鹫
朝代：明

江城朝放棹，冲破沧浪烟。辍棹入林去，春风相后先。焚香煨芋火，拾菜种花田。恰好留嘉客，斋钟正午前。独立红尘外，低垂白发新。松高云里影，僧老佛边身。出处输前辈，蹉跎愧好春。却凭双桂主，一一指迷津。
双桂天公见过用韵赋答·其一
作者：成鹫
朝代：明

江城朝放棹，冲破沧浪烟。辍棹入林去，春风相后先。焚香煨芋火，拾菜种花田。恰好留嘉客，斋钟正午前。
双桂天公见过用韵赋答·其二
作者：成鹫
朝代：明

独立红尘外，低垂白发新。松高云里影，僧老佛边身。出处输前辈，蹉跎愧好春。却凭双桂主，一一指迷津。
双照八咏 其一 西畴归牧
作者：成鹫
朝代：明

陇上何人读汉书，长歌叩角来徐徐。清溪笑杀巢居父，不识沧浪尺半鱼。
双照八咏 其七 荷沼分题
作者：成鹫
朝代：明

芰荷香散雨初收，词客临池觅胜游。折取碧筒无用处，侍儿珍重代诗筹。
双照八咏 其三 白板邀凉
作者：成鹫
朝代：明

绿水青山白板扉，蒲团长日坐披衣。独嫌褦襶频相过，领略南薰不细微。
双照八咏 其二 南圃寻僧
作者：成鹫
朝代：明

住山人访住山翁，相见生涯别也同。冷淡门庭煨芋火，炎凉世界卖松风。
双照八咏 其五 鹊巢古树
作者：成鹫
朝代：明

老树无枝不记年，养成雏鸴几翀天。无情也入那伽定，顶上安巢更宛然。
双照八咏 其八 竹林煮茗
作者：成鹫
朝代：明

幽篁寂寂水泠泠，茗色平分竹叶青。三拜下风思谂老，不妨从此废茶经。
双照八咏 其六 钟度前溪
作者：成鹫
朝代：明

圆音疏节出空山，早晚重门未易关。萝月松风留不住，却随流水到人间。
双照八咏 其四 幽径坐月
作者：成鹫
朝代：明

曲径花光裛露漙，拥衾争爱夜珠寒。经归法藏禅归海，物外何人不受瞒。
双照八咏·西畴归牧
作者：成鹫
朝代：明

陇上何人读汉书，长歌叩角来徐徐。清溪笑杀巢居父，不识沧浪尺半鱼。住山人访住山翁，相见生涯别也同。冷淡门庭煨芋火，炎凉世界卖松风。绿水青山白板扉，蒲团长日坐披衣。独嫌褦襶频相过，领略南薰不细微。曲径花光裛露漙，拥衾争爱夜珠寒。经归法藏禅归海，物外何人不受瞒。老树无枝不记年，养成雏鸴几翀天。无情也入那伽定，顶上安巢更宛然。圆音疏节出空山，早晚重门未易关。萝月松风留不住，却随流水到人间。芰荷香散雨初收，词客临池觅胜游。折取碧筒无用处，侍儿珍重代诗筹。幽篁寂寂水泠泠，茗色平分竹叶青。三拜下风思谂老，不妨从此废茶经。
双照八咏前参戎李元济手植双槐于庭下其子东园兄弟不忘手泽颜之为堂绘图徵诗赋此并识旧游·其一
作者：成鹫
朝代：明
体裁：七言绝句

曾住马山山麓寺，古槐垂荫接芳邻。今来恰好披图看，识得堂中旧主人。
反乞功
作者：成鹫
朝代：明

东邻女儿具瓜果，西邻女儿不举火。金针綵线夜登楼，竹户蓬门早扃锁。同是当时乞巧人，不信天孙巧如我。去年绣出双鸳鸯，今年织作双凤凰。卖与人间恐无价，重缄什袭牢深藏。粗绘弊布阅寒暑，三旬九食甘糟糠。始知大巧不如拙，区区畏向时流说。天孙虽巧机杼勤，河汉年年怅离别。寂寞何如姑射仙，万古肌肤似冰雪。寄语东家乞巧儿，红颜薄命当知之。不愿金针得天授，不愿瓜果萦蛛丝。但愿长为田舍妇，挟薪戴畚无非仪。
发嘉积渡口
作者：成鹫
朝代：明

暖风晴日早春天，海外佳游不偶然。隔水人看争渡客，入山僧上趁墟船。溪光倒接孤峰势，云影平分两岸烟。前路莫愁无旧识，虚舟移月就枯禅。
古剑篇赠彭艾庵
作者：成鹫
朝代：明

美人腹中怀古铁，出胎犹带玄黄血。一朝欧冶鼓洪炉，跃跃祥金成巨阙。新硎霜锷势莫当，临敌一挥皆创伤。主人恩爱良不薄，摩挲拂拭教深藏。铅刀鈯斧失犀利，偷心侧目纷疑忌。龙屈蛇信奈若何，半边夜有丰城气。壮士得之游八闽，脱身飞出延平津。归来依旧函玉匣，倾心竭力酬主人。主人顾盼倍畴昔，铅刀鈯斧低颜色。批虚导窾有馀閒，解纷排难无遗力。从来神物难淹留，百炼聊为绕指柔。何能郁郁久居此，眼看若辈皆封侯。一日一揩磨，一年一淬砺。辗转一百年，顽金成利器。何况金石浑成日月光，天地泰交水火济。我本山中人，望空遥盼睇。愿君努力干霄云，旋转乾坤豁阴翳。一道灵光迥不磨，报恩直到无穷际。
同住东林，有厌清苦者相继辞去。时值小除，与诸子守岁，示此以坚其志
作者：成鹫
朝代：明

山厨破甑久生尘，笑拨寒灰事火神。冷灶已无黔突客，居亭犹有刻舟人。橘因易地春为枳，姜自经冬老更辛。大尽到来能几几，暂留同住守庚申。
后七问 其一 问天
作者：成鹫
朝代：明

我有千古恨，高高将听卑。亦知曾补后，不似未分时。得气清何少，流光照或私。可能空阔外，容我管中窥。
后七问 其七 问剑
作者：成鹫
朝代：明

举世争雄日，何妨独守雌。冤亲平等视，风雨寂寥为。浩气销能否，全身付与谁。一弹三太息，惟许湛卢知。
后七问 其三 问津
作者：成鹫
朝代：明

扰扰役车尘，悠悠失路人。九衢多覆辙，一往几埋轮。我亦自兹去，相逢笑有因。别寻林下叟，回指故山春。
后七问 其二 问影
作者：成鹫
朝代：明

不辨谁宾主，何因有往还。怜君时一顾，笑我未能閒。世态胶难合，前尘迹可删。终当事韬晦，相待掩重关。
后七问 其五 问夜
作者：成鹫
朝代：明

孤灯坐终夕，坐久灯力微。晓漏知多少，邻鸡闻庶几。病躯慵下榻，花气促披衣。笑问儿童道，晨星稀未稀。
后七问 其六 问字
作者：成鹫
朝代：明

自从闻鬼哭，不复更摊书。渐觉乌成马，无心獭祭鱼。偶来观越绝，相失半秦馀。稽首空王问，三伊如不如。
后七问 其四 问岁
作者：成鹫
朝代：明

空瓶无俗物，破甑久生尘。比日事田圃，占年拜水神。审能免沟壑，不敢慕陈因。愿得长如此，终身作野人。
后七问·问天
作者：成鹫
朝代：明

我有千古恨，高高将听卑。亦知曾补后，不似未分时。得气清何少，流光照或私。可能空阔外，容我管中窥。不辨谁宾主，何因有往还。怜君时一顾，笑我未能閒。世态胶难合，前尘迹可删。终当事韬晦，相待掩重关。扰扰役车尘，悠悠失路人。九衢多覆辙，一往几埋轮。我亦自兹去，相逢笑有因。别寻林下叟，回指故山春。空瓶无俗物，破甑久生尘。比日事田圃，占年拜水神。审能免沟壑，不敢慕陈因。愿得长如此，终身作野人。孤灯坐终夕，坐久灯力微。晓漏知多少，邻鸡闻庶几。病躯慵下榻，花气促披衣。笑问儿童道，晨星稀未稀。自从闻鬼哭，不复更摊书。渐觉乌成马，无心獭祭鱼。偶来观越绝，相失半秦馀。稽首空王问，三伊如不如。举世争雄日，何妨独守雌。冤亲平等视，风雨寂寥为。浩气销能否，全身付与谁。一弹三太息，惟许湛卢知。
听卢生弹琴
作者：成鹫
朝代：明

静者能琴不易弹，一弹一曲一盘桓。繁弦按月孤心细，枯木生风十指寒。天籁去人无咫尺，广陵终古有波澜。吟君好句知难和，谁信希声和更难。
呈樊学院晦庵三十二韵
作者：成鹫
朝代：明

圣治法唐虞，明良协典谟。股肱隆委任，声教务覃敷。五岭承天眷，三台耀斗枢。九重申简命，多士仰鸿儒。閒气钟蚕僰，清风溯马湖。尚书诒燕翼，继体执金吾。报国惟忠孝，传家有范模。文孙绳祖武，国士起天衢。释褐琼林宴，传胪玉殿趋。木天凭起草，渠阁属操觚。道德踪伊雒，文章绍董狐。两衔丹凤诏，重佩玉麟符。丙岁持衡鉴，秋闱起滞濡。重离欣继照，万汇快昭苏。返命天颜喜，闻风物望孚。居诸俄十稔，往复载前驱。士习由师帅，文风赖植扶。輶轩专节钺，冰檗绝苞苴。憩茇留棠荫，旬宣极海隅。殷雷争启蛰，合浦罕遗珠。藉藉驰清誉，谦谦逊硕肤。咨询穷草泽，拂拭遍泥涂。两返巡方棹，言寻出世徒。维舟问农圃，戒仆却传呼。握手怜僧老，谈心到日晡。交从文字密，禅爱性情孤。我本同枯木，生涯但守株。披来三事衲，赢得半生愚。天上青骢马，山中白首猪。云泥随去住，车笠且须臾。知有重来约，宁忘去路迂。明朝到韶石，曾记大通无。
呈泽萌和尚
作者：成鹫
朝代：明

大道日陵夷，真风自虚妄。城市足嚣尘，山林见高尚。翘首丹霞巅，仙凡隔天壤。巍巍大法王，所居得无上。云树隐楼台，祗园集龙象。众水尽朝宗，万山互回向。三尺龟毛拂，一枝兔角杖。埽荡野狐踪，打破犹疑网。孤峰啸一声，空谷传清响。侧耳闻法音，遐心驰梦想。昨从南海来，入山呈伎俩。多谢火炉边，清言发深广。大冶铸干邪，顽金先出矿。白社许从容，青山任来往。假我竹边楼，解我尘劳鞅。腊尽又新年，春光正骀宕。山中岁月长，杲日当空朗。披衣礼法筵，一拜一瞻仰。百年老赵州，千岁今宝掌。愿得镇追随，主宾更无两。迟我三十年，白首重相访。
呈泽萌和尚
作者：成鹫
朝代：明

片云閒逐断篷飞，路转寒山入翠微。十八破家人已老，一声长啸客方归。别峰相见谁招手，绝顶频登独振衣。万境总閒留不住，住来惟爱蕨芽肥。偶来原不为登临，借得閒房慰夙心。云水随缘无去住，烟霞投分有高深。林閒度岁如增劫，梦里还家当陆沉。珍重海螺吹一曲，孤峰翘首待知音。云深山路失高低，足快身轻定不迷。占断云根晞白发，望穷山色上丹梯。空生却被岩花笑，庄叟难将物论齐。长老峰头相见后，钵囊高挂不须携。林光亭午日当中，定出无心笑懒融。片石似云争远近，双松连影失雷同。南车直指千峰北，西水长流万派东。从此丹霞无别客，不妨识得主人翁。
呈泽萌和尚·其一
作者：成鹫
朝代：明

片云閒逐断篷飞，路转寒山入翠微。十八破家人已老，一声长啸客方归。别峰相见谁招手，绝顶频登独振衣。万境总閒留不住，住来惟爱蕨芽肥。
呈泽萌和尚·其三
作者：成鹫
朝代：明

云深山路失高低，足快身轻定不迷。占断云根晞白发，望穷山色上丹梯。空生却被岩花笑，庄叟难将物论齐。长老峰头相见后，钵囊高挂不须携。
呈泽萌和尚·其二
作者：成鹫
朝代：明

偶来原不为登临，借得閒房慰夙心。云水随缘无去住，烟霞投分有高深。林閒度岁如增劫，梦里还家当陆沉。珍重海螺吹一曲，孤峰翘首待知音。
呈泽萌和尚·其四
作者：成鹫
朝代：明

林光亭午日当中，定出无心笑懒融。片石似云争远近，双松连影失雷同。南车直指千峰北，西水长流万派东。从此丹霞无别客，不妨识得主人翁。
呈贾青南鹾使
作者：成鹫
朝代：明

搴帷到处识簪裾，童稚争迎贾父车。裕国折衷盐铁论，匡时原委治安书。吟僧节底由冲马，钓叟竿头许辨鱼。闻道欲来兴法社，清池栽藕待蓝舆。东南凋弊仰屏翰，野老闻风快识韩。五马剖符辞海甸，双鱼飞札到江干。雷州细葛黄如蜜，琼琯奇香臭比兰。三复拜嘉还踧踖，负暄林下报书难。隔水瞻云剌未通，旁人往往笑痴聋。心随飞絮还沾絮，兴逐南风又北风。借得奇文须卒业，留将经论契参同。春畦草色青如许，珍重刍荛待玉骢。
呈贾青南鹾使·其一
作者：成鹫
朝代：明

搴帷到处识簪裾，童稚争迎贾父车。裕国折衷盐铁论，匡时原委治安书。吟僧节底由冲马，钓叟竿头许辨鱼。闻道欲来兴法社，清池栽藕待蓝舆。
呈贾青南鹾使·其三
作者：成鹫
朝代：明

隔水瞻云剌未通，旁人往往笑痴聋。心随飞絮还沾絮，兴逐南风又北风。借得奇文须卒业，留将经论契参同。春畦草色青如许，珍重刍荛待玉骢。
呈贾青南鹾使·其二
作者：成鹫
朝代：明

东南凋弊仰屏翰，野老闻风快识韩。五马剖符辞海甸，双鱼飞札到江干。雷州细葛黄如蜜，琼琯奇香臭比兰。三复拜嘉还踧踖，负暄林下报书难。
呈鼎湖契和尚
作者：成鹫
朝代：明

我生不出空劫先，高谈阔论燃灯前。我生不逢竺土仙，拈花微笑闯法筵。我生不居兜率天，扬眉吐气弥勒边。无端打落五浊世，低头折节诚可怜。年过六十不称意，住山未了还入廛。鼎湖主人知我懒，招我直上孤峰巅。孤峰白云自舒卷，此身归宿终茫然。自从入室领顾鉴，方知落处无中偏。顽金钝铁出炉鞴，昔为骨鲠今如绵。大哉大人大机用，智珠擎出圆又圆。莲池净土云顶律，博山钟板天童禅。一家共唱无生曲，铁笛无孔琴无弦。小乘从旁发大笑，笑翁未了住世缘。愿翁寿，亿千年。众生度尽成正觉，容我湖山高处眠。
周茂才二有筑室山中谈经受徒从之游者皆邑名士书舍鳞集振铎篝灯络诵达旦予游山还时日已西夕留宿斋中睹其规模恍若丛席北方学者未尝有也因赋以赠
作者：成鹫
朝代：明

居山无事不幽清，面面茅堂结构精。归路一寻中道主，隔林遥有读书声。远钟出寺千峰应，高铎先鸡半夜鸣。惊起枯禅眠不稳，自携孤影月边行。
和中州李沧维见奇
作者：成鹫
朝代：明

日色冷松杉，潭影浸衣带。独坐烟雨中，灵光炯不昧。客从连山来，遗我白伞盖。帝珠交陆离，天花纷馣馤。白雪聋市咻，黄钟杂仙呗。一拜一沉吟，恍惚灵山会。大李及小李，神交在天外。姑射冰雪肌，瑩澄绝疥癞。精凿盈素盘，岂复羡蔬粝。珠玉忽在前，秽形埒轻壒。报诗随长风，细响答天籁。趋庭有异闻，嗣音慰遥嘅。
和中州李沧维见奇
作者：成鹫
朝代：明
体裁：古风

日色冷松杉，潭影浸衣带。独坐烟雨中，灵光炯不昧。客从连山来，遗我白伞盖。帝珠交陆离，天花纷馣馤。白雪聋市咻，黄钟杂仙呗。一拜一沉吟，恍惚灵山会。大李及小李，神交在天外。姑射冰雪肌，莹澄绝疥癞。精凿盈素盘，岂复羡蔬粝。珠玉忽在前，秽形埒轻壒。报诗随长风，细响答天籁。趋庭有异闻，嗣音慰遥嘅。
和何太占来韵
作者：成鹫
朝代：明

渐老渐知行处偏，忍抛朋侣泥林泉。有人问我此中事，荅道山僧不会禅。疏雨隔墙添夜色，冷云穿牖透孤烟。相过独有何公子，世外神交岂偶然。爱此幽居水石偏，閒门临沼沼通泉。鸂鶄饱食朝收钓，鹳鹤长饥夜立禅。冷灶静添煨芋火，破窗时有煮茶烟。君归尚忆东林否，乘兴重来亦偶然。
和何太占来韵·其一
作者：成鹫
朝代：明

渐老渐知行处偏，忍抛朋侣泥林泉。有人问我此中事，荅道山僧不会禅。疏雨隔墙添夜色，冷云穿牖透孤烟。相过独有何公子，世外神交岂偶然。
和何太占来韵·其二
作者：成鹫
朝代：明

爱此幽居水石偏，閒门临沼沼通泉。鸂鶄饱食朝收钓，鹳鹤长饥夜立禅。冷灶静添煨芋火，破窗时有煮茶烟。君归尚忆东林否，乘兴重来亦偶然。
和何孟门韵
作者：成鹫
朝代：明

久默得良晤，清言尽入微。殷雷发深蛰，烟雨辟重扉。独鹤沉冥住，高云远近飞。不妨青白眼，观物到渔矶。谁知钟板外，也有懒残禅。一钵甘匏系，三衣抱影眠。无人知此意，吾道失真传。莫怪何居士，招呼不上船。
和何孟门韵·其一
作者：成鹫
朝代：明

久默得良晤，清言尽入微。殷雷发深蛰，烟雨辟重扉。独鹤沉冥住，高云远近飞。不妨青白眼，观物到渔矶。
和何孟门韵·其二
作者：成鹫
朝代：明

谁知钟板外，也有懒残禅。一钵甘匏系，三衣抱影眠。无人知此意，吾道失真传。莫怪何居士，招呼不上船。
和刘明府仰山来韵
作者：成鹫
朝代：明

从此苍苔上，知难免屐痕。竹风频埽榻，松月静开门。要识宾中主，须寻郭外村。新诗题满壁，相对两无言。
和区木参来韵
作者：成鹫
朝代：明

浪迹似萍浮泛泛，枯形如鹤瘠栾栾。旁观笑我棋先罢，饱食逢人铗懒弹。暂借名园为地主，拟留佳客畏天寒。夜来好月谁同见，紧闭柴门独自看。
和南岳僧雪庵来韵兼订入山之约
作者：成鹫
朝代：明

十载罗浮不下山，古藤缘壁绝跻攀。自从一别孤峰去，独掩重扉万境閒。渐老更思依岳麓，此身难免住人间。闻师细说南衡事，莫怪相逢更解颜。
和圣冶师来韵
作者：成鹫
朝代：明

久向樵西寺，伊人在翠微。几时归旧社，高咏寄蓬扉。隔水空延伫，临风欲奋飞。还山如有约，书札报渔矶。
和家葆羽见过韵
作者：成鹫
朝代：明

偶从物外识人豪，鸣鹤求声出九皋。自是欲閒閒便得，不妨烟雨一停篙。漫将朴樕比琼枝，出处同根各异时。乔木干霄葵卫足，云泥相见笑攒眉。
和家葆羽见过韵·其一
作者：成鹫
朝代：明

偶从物外识人豪，鸣鹤求声出九皋。自是欲閒閒便得，不妨烟雨一停篙。
和家葆羽见过韵·其二
作者：成鹫
朝代：明

漫将朴樕比琼枝，出处同根各异时。乔木干霄葵卫足，云泥相见笑攒眉。
和张子白来韵
作者：成鹫
朝代：明

于人何落落，在我本如如。就树因鸣鸟，临渊不羡鱼。江清涵寺影，云白洞窗虚。以此遥相见，真交澹有馀。官衙清且远，猿鹤许为邻。与世无多涉，逢僧偶一亲。百城聊自富，五斗未为贫。好句劳相赠，吟来字字新。别来曾几日，又是大除天。枕畔闻虫语，灯边抱鹤眠。梦中逢傲吏，醒后笑枯禅。无事还生事，将诗和一篇。过时容我懒，开岁阅人忙。容屦已盈户，僧禅犹踞床。馀閒可相假，持赠也何妨。报语泔鱼者，吾宗在奥藏。春水渐盈科，清溪近若何。美人阻迢递，旧路想经过。且喜青山近，都忘白发多。二禺读书处，迟尔答狂歌。瘦藤扶病骨，老树息閒身。客去无多久，春光分外新。再来成熟路，相戒护重茵。莫讶江天迥，回车近北辰。清风来瓮牖，斜日射横塘。晚食客须饱，园蔬味倍长。铅刀磨更钝，枯木爇来香。相对明松火，邻灯懒借光。野花开簇簇，江岸曲隈隈。此地人稀到，仙郎首重回。莺声初睍睆，云影自徘徊。借问朝天客，何时许再来。不谓行藏异，相期共入林。胶中空色相，弦外有知音。潭虚云写影，天静月当心。珍重临岐意，清江未当深。有声因有响，无响更何如。空谷闻人语，此间非我庐。云嫌茅舍浅，风笑竹篱疏。莫怪嵇生懒，经旬未报书。美人弹玉轸，声彻承明庐。使我侧双耳，与君游六虚。欲写山水志，其如心手疏。何时刺船去，就尔松皋居。
和张子白来韵
作者：成鹫
朝代：明

疾行不避影，却步不逃迹。拙哉守株佣，生计日以迫。翻身出樊笼，虚空为宇宅。居亭不出门，宾客日三易。赤米无宿春，青蔬有馀摘。丰俭各随宜，彼此不相藉。何来鸿渐逵，高飞振六翮。见林情与依，摩空势宁隔。分手岁云徂，相思过除夕。怀之金石音，药我烟霞癖。春风江上来，旌旆遥相索。幽兴既有加，深情更无射。寻僧续旧游，埽雪披遗碣。般若放光明，摩挲手不释。始知慧业人，早注传灯籍。游戏文字禅，无莫亦无适。不惜如意珠，相逢当面掷。清言重百朋，古镜阔一尺。形影自相亲，缜密无缝隙。愿从中宿游，已蜡东山屐。老景逼桑榆，俛仰忽不怿。怅然赋临岐，倾倒出肝膈。归来补破茅，为君虚一席。刈蓍亡蓍簪，故物良可惜。珍重千里心，神交须破格。君如天上云，我作他山石。云石相依违，倏忽成今昔。隔水候双旌，开径待三益。林閒胜事多，无劳重叹啧。
和张子白来韵·其一
作者：成鹫
朝代：明

于人何落落，在我本如如。就树因鸣鸟，临渊不羡鱼。江清涵寺影，云白洞窗虚。以此遥相见，真交澹有馀。
和张子白来韵·其七
作者：成鹫
朝代：明

清风来瓮牖，斜日射横塘。晚食客须饱，园蔬味倍长。铅刀磨更钝，枯木爇来香。相对明松火，邻灯懒借光。
和张子白来韵·其三
作者：成鹫
朝代：明

别来曾几日，又是大除天。枕畔闻虫语，灯边抱鹤眠。梦中逢傲吏，醒后笑枯禅。无事还生事，将诗和一篇。
和张子白来韵·其九
作者：成鹫
朝代：明

不谓行藏异，相期共入林。胶中空色相，弦外有知音。潭虚云写影，天静月当心。珍重临岐意，清江未当深。
和张子白来韵·其二
作者：成鹫
朝代：明

官衙清且远，猿鹤许为邻。与世无多涉，逢僧偶一亲。百城聊自富，五斗未为贫。好句劳相赠，吟来字字新。
和张子白来韵·其五
作者：成鹫
朝代：明

春水渐盈科，清溪近若何。美人阻迢递，旧路想经过。且喜青山近，都忘白发多。二禺读书处，迟尔答狂歌。
和张子白来韵·其八
作者：成鹫
朝代：明

野花开簇簇，江岸曲隈隈。此地人稀到，仙郎首重回。莺声初睍睆，云影自徘徊。借问朝天客，何时许再来。
和张子白来韵·其六
作者：成鹫
朝代：明

瘦藤扶病骨，老树息閒身。客去无多久，春光分外新。再来成熟路，相戒护重茵。莫讶江天迥，回车近北辰。
和张子白来韵·其十
作者：成鹫
朝代：明

有声因有响，无响更何如。空谷闻人语，此间非我庐。云嫌茅舍浅，风笑竹篱疏。莫怪嵇生懒，经旬未报书。
和张子白来韵·其十一
作者：成鹫
朝代：明

美人弹玉轸，声彻承明庐。使我侧双耳，与君游六虚。欲写山水志，其如心手疏。何时刺船去，就尔松皋居。
和张子白来韵·其四
作者：成鹫
朝代：明

过时容我懒，开岁阅人忙。容屦已盈户，僧禅犹踞床。馀閒可相假，持赠也何妨。报语泔鱼者，吾宗在奥藏。
和张子白杨鬯侯游飞来寺见寄
作者：成鹫
朝代：明

县衙冷似数家村，方外多情是夙根。点检道书知福地，提携琴鹤到山门。花边雨过收棋局，席上诗成罢酒樽。何事定心泉下水，跳珠漱玉不胜喷。白头僧住白云村，老树根烹老菜根。斸断松虬开小径，移来石虎守空门。名山往往迟双屐，浮海区区负一樽。多谢新诗劳远寄，开缄如对峡泉喷。耳闻旧社长蒿莱，寂寂三堂昼未开。猿掷馀桃鸣石磬，鸟衔腥食立香台。百年流水心俱远，一片閒云去不来。古调更张难草草，小弦刚被大弦催。却忘世路有平陂，白石苍苔似布棋。天籁响来人籁寂，五言禽和七言诗。奇峰隔水呈三面，斜日衔山露半规。我已同游君信否，默存惟有化人知。远近游踪分不分，峡江水接粤江濆。林间独鹤能无梦，天上双凫自有群。古寺飞来空想像，雨花散去任缤纷。缄书报语神明宰，持赠惟须岭上云。
和张子白杨鬯侯游飞来寺见寄·其一
作者：成鹫
朝代：明

县衙冷似数家村，方外多情是夙根。点检道书知福地，提携琴鹤到山门。花边雨过收棋局，席上诗成罢酒樽。何事定心泉下水，跳珠漱玉不胜喷。
和张子白杨鬯侯游飞来寺见寄·其三
作者：成鹫
朝代：明

耳闻旧社长蒿莱，寂寂三堂昼未开。猿掷馀桃鸣石磬，鸟衔腥食立香台。百年流水心俱远，一片閒云去不来。古调更张难草草，小弦刚被大弦催。
和张子白杨鬯侯游飞来寺见寄·其二
作者：成鹫
朝代：明

白头僧住白云村，老树根烹老菜根。斸断松虬开小径，移来石虎守空门。名山往往迟双屐，浮海区区负一樽。多谢新诗劳远寄，开缄如对峡泉喷。
和张子白杨鬯侯游飞来寺见寄·其五
作者：成鹫
朝代：明

远近游踪分不分，峡江水接粤江濆。林间独鹤能无梦，天上双凫自有群。古寺飞来空想像，雨花散去任缤纷。缄书报语神明宰，持赠惟须岭上云。
和张子白杨鬯侯游飞来寺见寄·其四
作者：成鹫
朝代：明

却忘世路有平陂，白石苍苔似布棋。天籁响来人籁寂，五言禽和七言诗。奇峰隔水呈三面，斜日衔山露半规。我已同游君信否，默存惟有化人知。
和张子白过寺韵
作者：成鹫
朝代：明

频频愿见见何如，兀兀安居怅索居。梦里山川怀里事，眼中人物袖中书。过桥有约迟彭泽，献赋无心拟子虚。久住渐知城市近，相逢乞地结茅庐。尘中难得此身安，高处偏宜著眼宽。旧识渔樵惭宿诺，新知猿鹤快追欢。三江过雨奔如马，双峡连云立似桓。此地相期好乘兴，为君先制远游冠。
和张子白过寺韵·其一
作者：成鹫
朝代：明

频频愿见见何如，兀兀安居怅索居。梦里山川怀里事，眼中人物袖中书。过桥有约迟彭泽，献赋无心拟子虚。久住渐知城市近，相逢乞地结茅庐。
和张子白过寺韵·其二
作者：成鹫
朝代：明

尘中难得此身安，高处偏宜著眼宽。旧识渔樵惭宿诺，新知猿鹤快追欢。三江过雨奔如马，双峡连云立似桓。此地相期好乘兴，为君先制远游冠。
和方壶洲见过赋赠
作者：成鹫
朝代：明

此生那得两閒身，聊复停居避市尘。止水月深三五尺，过桥云隔数由旬。忙拖象屐迎佳客，偶著鹑衣见故人。炉火正红茶正熟，留君差胜瓮头春。
和梁茂才磐重见赠
作者：成鹫
朝代：明

朝来抱瓮过横塘，冬后偏宜灌药房。待我未能容我懒，劳生何敢笑人忙。野芹采去肥因雨，老苋烹来脆有霜。佳客不嫌滋味淡，明年多种待君尝。
和毛明府中庵见赠
作者：成鹫
朝代：明

十载经过万木森，今来祗树又成林。閒僧到处青山在，廉吏还家白发侵。老病渐思寻活计，虚名多恐负初心。自从识得陶彭泽，一度相逢一度深。
和社中诸子
作者：成鹫
朝代：明

何堪白发入红尘，一往蹉跎六十春。空谷去寻耕凿伴，东林无复荅歌人。故山梦断霜钟冷，好友书来丽句新。未免有情非独我，相思同在锦江滨。
和社中诸子咏一茎二色红白莲花
作者：成鹫
朝代：明

分形合质羡仙葩，濯濯清渠灼灼华。螺女半身呈绛袖，鹤灵兼顶养朱砂。兔乌角立无双影，楚汉中分总一家。笑把丹铅付词客，雪篇吟对赤城霞。
和程公玉来韵
作者：成鹫
朝代：明

所居非一一，随地足平生。吾志在山水，因之移性情。不材人共弃，何幸老无成。愿得长如此，终身住铁城。高人叩我户，白板暂时开。好句袖中出，清风天上来。微吟动琴瑟，寒色入茶杯。为问蹇驴上，敲推曾几回。
和程公玉来韵·其一
作者：成鹫
朝代：明

所居非一一，随地足平生。吾志在山水，因之移性情。不材人共弃，何幸老无成。愿得长如此，终身住铁城。
和程公玉来韵·其二
作者：成鹫
朝代：明

高人叩我户，白板暂时开。好句袖中出，清风天上来。微吟动琴瑟，寒色入茶杯。为问蹇驴上，敲推曾几回。
和萧志三见赠
作者：成鹫
朝代：明

借得名园东郭东，清溪曲曲小桥通。千寻碧树鹤巢顶，四面青山人在中。映水波分双橘绿，经霜风散半林红。劳君诗句频相过，吟旁斜阳答远钟。
和西宁明府李雪樵见寄留别之作
作者：成鹫
朝代：明

西蜀有神君，高踪葛翁亚。骑羊绥山来，如马瞿塘泻。冻谷见阳春，南薰解炎夏。奉檄趋郡城，下车入田舍。许我石门游，欲往惭衰谢。泷邑挂冠初，中宿鸣琴罢。旧社客来稀，真风世胥诧。感君远寄诗，报之惟劝驾。
和诸子郊行见过
作者：成鹫
朝代：明

此老兴不浅，朝朝起振衣。屐随吟客去，花送醉人归。得句寻僧和，馀酲扣竹扉。何妨茶当酒，留话到斜晖。
和诸笠山县尉见过一韵四绝
作者：成鹫
朝代：明

牢锁重关路不通，何人过我扣参同。问君识得真空否，法界空时讼狱空。大地春光一气通，河阳花与武陵同。花时花下逢梅福，一笑相看色是空。挟策宁兼博塞通，亡羊前路却相同。暂时放下官家事，莫放花前茗椀空。春水浮天万派通，扬舲鼓枻往来同。画船去后松门闭，归雁一声过远空。
和诸笠山县尉见过一韵四绝·其一
作者：成鹫
朝代：明

牢锁重关路不通，何人过我扣参同。问君识得真空否，法界空时讼狱空。
和诸笠山县尉见过一韵四绝·其三
作者：成鹫
朝代：明

挟策宁兼博塞通，亡羊前路却相同。暂时放下官家事，莫放花前茗椀空。
和诸笠山县尉见过一韵四绝·其三
作者：成鹫
朝代：明
体裁：七言绝句

挟策宁兼博塞通，亡羊前路却相同。暂时放下官家事，莫放花前茗碗空。
和诸笠山县尉见过一韵四绝·其二
作者：成鹫
朝代：明

大地春光一气通，河阳花与武陵同。花时花下逢梅福，一笑相看色是空。
和诸笠山县尉见过一韵四绝·其四
作者：成鹫
朝代：明

春水浮天万派通，扬舲鼓枻往来同。画船去后松门闭，归雁一声过远空。
和马专城卧仙来韵
作者：成鹫
朝代：明

青云出高岫，倦鸟独归林。影入清池去，相看无浅深。爱僧成久坐，即事每长吟。野客容疏散，唯公知我心。
和黎广文过东林作
作者：成鹫
朝代：明

一别东林动隔年，茅堂岑寂闭荒烟。壁间剩有琅玕字，物外难忘木石禅。吟到天花遥入磬，思深春雨细通泉。近来风雅凋零甚，愿与先生结此缘。
咏灵云桃花公案
作者：成鹫
朝代：明

可笑灵云不作家，眼花错认是桃花。原来咫尺天台路，满地残红总是它。
咏莲漏限韵
作者：成鹫
朝代：明

圆音入清梵，池上有人来。刻作千华漏，承将九品台。细微通白业，馀润及青苔。莫道无源委，坳堂水一杯。脉脉割昏晓，明明无往来。土圭停昼影，钟乳滴华台。八水金沙地，千丝石发苔。凭谁问消息，沧海一浮杯。
咏莲漏限韵·其一
作者：成鹫
朝代：明

圆音入清梵，池上有人来。刻作千华漏，承将九品台。细微通白业，馀润及青苔。莫道无源委，坳堂水一杯。
咏莲漏限韵·其二
作者：成鹫
朝代：明

脉脉割昏晓，明明无往来。土圭停昼影，钟乳滴华台。八水金沙地，千丝石发苔。凭谁问消息，沧海一浮杯。
咏隐泉新院并蒂莲花
作者：成鹫
朝代：明

玉井连枝出锦江，盍簪炎土即仙邦。芙蓉并跃呈霜锷，蝴蝶交飞近绮窗。倾盖联翩珠靸履，重乔掩映碧油幢。麻姑总角今何在，青冢空留鹤一双。
咏鸡冠花
作者：成鹫
朝代：明

仙葩轮菌蕊珠团，疑是文禽顶上丹。纪渻养来形似木，独留绛帻倚阑干。
响
作者：成鹫
朝代：明

屐齿过桥轻的的，石棱斗水碧潺潺。就林说籁谁倾耳，入谷闻声独破颜。比竹自鸣凭自和，清商随去复随还。松风满地无人买，化作洪涛出万山。
响石
作者：成鹫
朝代：明

偶因传语者，识得点头谁。真宰互相答，太虚原不知。求声出幽谷，闻籁忆南綦。此意难为赠，潮音长与期。
响鞋
作者：成鹫
朝代：明

踏著虚空却有声，出门寸地未曾平。而今始识曹溪路，只屦全抛自在行。
喜毛中庵明府归自丹徒
作者：成鹫
朝代：明

道情平澹世知稀，一奏良刀便入微。官似澄江清见底，心同高鹤倦思归。春栽荷芰成初服，晚脱华簪伴衲衣。閒上竹楼楼上望，青山依旧对玄晖。草鞋正拟参方去，却喜金山有主人。北道未通怀里刺，东篱重理瓮头巾。朱弦静谱当时曲，白社言寻昨日春。分卫偶来劳见讯，长官争似衲僧贫。
喜毛中庵明府归自丹徒·其一
作者：成鹫
朝代：明

道情平澹世知稀，一奏良刀便入微。官似澄江清见底，心同高鹤倦思归。春栽荷芰成初服，晚脱华簪伴衲衣。閒上竹楼楼上望，青山依旧对玄晖。
喜毛中庵明府归自丹徒·其二
作者：成鹫
朝代：明

草鞋正拟参方去，却喜金山有主人。北道未通怀里刺，东篱重理瓮头巾。朱弦静谱当时曲，白社言寻昨日春。分卫偶来劳见讯，长官争似衲僧贫。
喜王君祈至自粤
作者：成鹫
朝代：明

风尘驿路二千馀，一月方停只毂车。去国便为浮海客，入山持得寄僧书。亭阴转砌经行晚，夜雨焚膏共话初。到处不妨生计在，未须长铗赋无鱼。
喜衣石上人再入山同住
作者：成鹫
朝代：明

抖擞生衣两袖尘，上山原是下山人。祗缘踏著来时路，聊复寻思去后因。老眼岂存三日见，孤心又得一回新。明朝更有樵西约，中道凭师辨主宾。
喜雨
作者：成鹫
朝代：明

入林疑入城，八月如盛夏。晓来闻雨声，急起看花架。
喷玉泉祷雨
作者：成鹫
朝代：明

闻说喷泉如喷玉，今来探水似探珠。殷勤报语山灵道，愿挽天河决作渠。
圆瘏黎住仙掌岩却寄
作者：成鹫
朝代：明

孤峰顶上数閒屋，仙掌岩边一个僧。高处看人明了了，老来无事冷冰冰。漫劳法社虚前席，亲见威音绍祖灯。十载步趋惭我后，门庭高峻拟先登。
圆瘏黎住锡华林览揆日诗以祝之
作者：成鹫
朝代：明

久住湖山老律师，钝根曾感授毗尼。重来旧社逢生日，一到新城只暂时。多窦塔中分半座，杂华林里策双眉。自惭门外羊车客，未敢当人正眼窥。
圆虚岩
作者：成鹫
朝代：明

古洞云深昼不开，老僧相见却相猜。山门一径纤如发，借问游人何处来。
埽雪歌
作者：成鹫
朝代：明

棕榈作帚竹作柄，与子相依为性命。四山冻合室悬磬，主人不出贫且病。茅堂紧闭雪方盛，鸡犬无声烟火凊。弹琴高歌山谷应，钟期不来谁复听。劳君为我一埽径，当有知音许乘兴。扁舟过我山色暝，免教窘步苦泥泞。主人款客不失敬，儿童出入随使令。问谁荡涤寒威净，我则前驱君后竞。
塔院
作者：成鹫
朝代：明

顽铁精金共一炉，虚空推出古浮图。六窗八户无门入，谁识分身是丈夫。
墨敕
作者：成鹫
朝代：明

梵语华言墨沈新，九重珍重下温纶。吾家自了无文字，莫向黄麻认主人。
墺门阻风
作者：成鹫
朝代：明

绝徼到来曾几日，故山回首已千重。归从旧路常忧雨，去逐春潮却滞风。拜浪江豚随上下，忘机鸥鸟自西东。偶来识得居夷叟，浮海乘桴兴不穷。
壁观默坐颂
作者：成鹫
朝代：明

古佛全身没覆藏，偏从脑后放毫光。黑山鬼窟翻筋斗，引得儿孙尽面墙。
壬午重阳后一日初住大通古寺罗戒轩黄葵村霍西牛陈臣张过宿同赋同葵村韵
作者：成鹫
朝代：明

已有重阳约，前期不待招。别君才几日，留客在今宵。宿草初漙露，新钟复应潮。晨兴事园圃，野菜及时挑。未能舍良友，不觉出山扉。竹岛来筇杖，松梢挂衲衣。江城无事到，乡梦有时归。明发鹅潭北，群鸥各自飞。
壬午重阳后一日初住大通古寺罗戒轩黄葵村霍西牛陈臣张过宿同赋同葵村韵·其一
作者：成鹫
朝代：明

已有重阳约，前期不待招。别君才几日，留客在今宵。宿草初漙露，新钟复应潮。晨兴事园圃，野菜及时挑。
壬午重阳后一日初住大通古寺罗戒轩黄葵村霍西牛陈臣张过宿同赋同葵村韵·其二
作者：成鹫
朝代：明

未能舍良友，不觉出山扉。竹岛来筇杖，松梢挂衲衣。江城无事到，乡梦有时归。明发鹅潭北，群鸥各自飞。
壬申元旦谩兴示诸子
作者：成鹫
朝代：明

一夜春风洗病颜，乾坤容我老痴顽。新知如故花边日，暂别能来雨后山。竹径有风朝罢扫，松门无客晚休关。等閒指出閒生理，慎勿将心更觅閒。
夏日偕诸子舟泛虎溪望涯而返归舟分赋
作者：成鹫
朝代：明

旧识虎溪路，今从溪上行。一乘青雀舫，重订白鸥盟。何必践斯境，应知惬野情。渺然发归兴，遥寄棹歌声。
夏日陈牧止孝廉招游南园舟中与庞若云张直咨诸子同赋
作者：成鹫
朝代：明

山居寡所欢，终年破茅屋。何物撄我情，鸣禽朝出谷。昨夜梦殊佳，晨兴理盥沃。故人书适至，开缄再三读。曰有南园翁，瓜蔬招近局。高兴发无端，客来应不速。驾言遵枉渚，微风饱船腹。笑语忘主宾，形骸混僧俗。十里稻花香，山川悦心目。人境渐以遐，仙源互开阖。野犬吠一声，豁然见松竹。维舟就广荫，引客登崇陆。黑壤错丹葩，文材杂散木。曲折避榛芜，俛仰随朴樕。乱后旧亭榭，犹存数丛菊。下临放生池，出入饶水族。菱芡自浮沉，海潮遂停畜。坐来风雨过，轻寒袭巾服。静对溪云生，细数凫鹥浴。不觉远烟暝，山厨具蔬簌。雕胡盈瓦盘，藜羹胜粱肉。茗苦井泉甘，何事醽与醁。野人有真性，大道无可欲。灵蛇尝欲饥，偃鼠易知足。但愿澹无营，枯肠称饘粥。洗钵临清流，黑甜眠曲录。与世任平怀，无门亦无毒。提起竹篦子，何尝有背触。多谢贤主人，兹恐游不数。安得半把茅，溪边深结筑。当年折脚铛，誓愿追芳躅。
夕霞
作者：成鹫
朝代：明

暝色入返照，馀光何陆离。晦明互迭代，云物交蔽亏。玄黄战龙血，煜爚渐鸿仪。我欲匿光影，长歌天一涯。一片桑榆色，化为天文章。太虚互明灭，二气交玄黄。不逐赤鸟没，将随飞鹭行。野人驱犊返，暝色何苍苍。
夕霞·其一
作者：成鹫
朝代：明

暝色入返照，馀光何陆离。晦明互迭代，云物交蔽亏。玄黄战龙血，煜爚渐鸿仪。我欲匿光影，长歌天一涯。
夕霞·其二
作者：成鹫
朝代：明

一片桑榆色，化为天文章。太虚互明灭，二气交玄黄。不逐赤鸟没，将随飞鹭行。野人驱犊返，暝色何苍苍。
夜半飓风歌
作者：成鹫
朝代：明

天地巨，若何许，我生其中如秬黍。天地窄，胡偪侧，今宵无地安床席。大风如椎椎大屋，小风如镵镵破壁。壁间有人抱膝坐，两眼荧荧四窗黑。床头雨声灌双耳，床脚水深盈百甓。生衣湿透坐到乾，眠且不能行岂得。须臾水怪纷跳踉，拥出潮头高八尺。居人火黑鬼火青，前有长蛇后短蜮。长蛇俟人人岂知，短蜮吹沙去无迹。山僧老眼不忍见，仰首高天空默默。千家夜哭鸡犬静，满地湿云钟磬寂。钟磬钟磬如有灵，愿教打到上方日出下方晴。
夜发汾江寄山中诸子
作者：成鹫
朝代：明

故山在何处，乃在白云端。今夜孤舟宿，方知海气寒。潮声欹枕听，月色隔船看。此际谁堪语，持归寄所欢。
夜泊端水
作者：成鹫
朝代：明

江天霁色一披襟，斗柄东回接远岑。漫把游心戒僮仆，春光不定是晴阴。
夜泊遇雪
作者：成鹫
朝代：明

严城吹角晚栖鸦，野客扁舟归兴赊。隔岸冻云迷浦溆，满船寒雨湿袈裟。萍踪自断随风力，蓬鬓知难避雪花。便把生涯问渔父，明年相继学浮家。
夜过韦涌寄弟
作者：成鹫
朝代：明

浮生冉冉陌閒尘，一过丘园一怆神。白首独为行路客，黄昏谁是倚闾人。灯前绕膝喧童稚，梦里还家识比邻。惆怅乡关诸弟隔，桑榆鸡黍莫辞贫。
大隐庵则已师过话旧
作者：成鹫
朝代：明

相逢莫笑老寒酸，新样须眉旧胆肝。大地风光閒里过，西乾山色梦中看。藏舟无计寻幽壑，选石何年就浅滩。输与老兄居大隐，万绿摄入一毫端。
天台岩
作者：成鹫
朝代：明

同游成异物，旧约忆当年。寂寞天台路，临风一怆然。石梁通破屋，野火烧荒田。便欲从兹住，空山磨瓶砖。
天然和尚七十颂
作者：成鹫
朝代：明

拙哉大挠作甲子，不识太初与无始。却教三万六千日，忙杀山僧希作佛。岂知贤圣中所存，一朝坐老天地根。七十年前无此人，众人道假我道真。七十年后称寿者，众人道真我道假。真假两不知，请问天人师。今夕雷峰好轮月，不异匡庐夜静时。
姚明府复任番禺寄赠
作者：成鹫
朝代：明

金鸡昨夜出宸京，天眷分明轸远情。回转云霓作时雨，载看禾黍庆西成。棋须覆局方傅谱，琴待更张始有声。老鹤林间甜好梦，随风飞入尉陀城。直道重伸柳士师，此心惟有一人知。长歌未许归田早，三宿何妨出昼迟。取次新凉消伏暑，相将阳律长南枝。閒观物理堪随喜，丛桂含芳欲待谁。半载身閒快寝兴，九重专命属贤能。翟门昨日堪罗雀，叶爨今朝又饮冰。俸外无钱还买鹤，袖中有石许遗僧。习池处处应留醉，记得桥头笑语曾。
姚明府复任番禺寄赠·其一
作者：成鹫
朝代：明

金鸡昨夜出宸京，天眷分明轸远情。回转云霓作时雨，载看禾黍庆西成。棋须覆局方傅谱，琴待更张始有声。老鹤林间甜好梦，随风飞入尉陀城。
姚明府复任番禺寄赠·其三
作者：成鹫
朝代：明

半载身閒快寝兴，九重专命属贤能。翟门昨日堪罗雀，叶爨今朝又饮冰。俸外无钱还买鹤，袖中有石许遗僧。习池处处应留醉，记得桥头笑语曾。
姚明府复任番禺寄赠·其二
作者：成鹫
朝代：明

直道重伸柳士师，此心惟有一人知。长歌未许归田早，三宿何妨出昼迟。取次新凉消伏暑，相将阳律长南枝。閒观物理堪随喜，丛桂含芳欲待谁。
姚齐州有爱子之戚书闷诗见示依韵赋慰
作者：成鹫
朝代：明

椿龄齐菌朔，倏忽八千春。昨日非前日，今人成古人。白驹空隙影，明月失家珍。尘世关心事，东林好问津。白日一修短，黄河几浊清。磨来成慧剑，持去破愁城。泡影归无朕，蜉蝣笑此生。莫将离合意，看作宓琴声。荠苨浑甘苦，调剂任吐吞。得知无味味，方信不存存。珠去光还在，尘来镜不昏。长歌过赢博，何用赋招魂。一息成长夜，三呼唤不来。慈鸦难恋乳，鸣鹤易增哀。疋练横空去，？骝接踵回。秋风生筦簟，丛桂又花开。
姚齐州有爱子之戚书闷诗见示依韵赋慰·其一
作者：成鹫
朝代：明

椿龄齐菌朔，倏忽八千春。昨日非前日，今人成古人。白驹空隙影，明月失家珍。尘世关心事，东林好问津。
姚齐州有爱子之戚书闷诗见示依韵赋慰·其三
作者：成鹫
朝代：明

荠苨浑甘苦，调剂任吐吞。得知无味味，方信不存存。珠去光还在，尘来镜不昏。长歌过赢博，何用赋招魂。
姚齐州有爱子之戚书闷诗见示依韵赋慰·其二
作者：成鹫
朝代：明

白日一修短，黄河几浊清。磨来成慧剑，持去破愁城。泡影归无朕，蜉蝣笑此生。莫将离合意，看作宓琴声。
姚齐州有爱子之戚书闷诗见示依韵赋慰·其四
作者：成鹫
朝代：明

一息成长夜，三呼唤不来。慈鸦难恋乳，鸣鹤易增哀。疋练横空去，？骝接踵回。秋风生筦簟，丛桂又花开。
姚齐州有爱子之戚书闷诗见示依韵赋慰·其四
作者：成鹫
朝代：明
体裁：五言律诗

一息成长夜，三呼唤不来。慈鸦难恋乳，鸣鹤易增哀。疋练横空去，�骝接踵回。秋风生筦簟，丛桂又花开。
孝女挽诗
作者：成鹫
朝代：明

何须慧剑断恩爱，儿女痴情等三昧。何须大药回死生，期颐殇夭皆刍灵。君不见隐泉马卧仙，达天知命无拘牵。一朝孝女委幻泡，悲吟抆泪中拳拳。问君孝女得闻否，细说聪明不去口。生来三岁识之无，率性因心成孝友。移鞋扇枕奉晨昏，色笑承欢非暂偶。四岁受姆训，五岁习女红。六岁七岁知大义，德言工貌咸贯通。年甫八岁齿加长，置身直与姬姜两。蓬莱仙籍早知名，合浦明珠先去掌。病中诀别语喃喃，宽譬爷娘免悲怆。明知寿夭天有权，生顺死安归自然。蜉蝣岂慕冥灵老，蕣华不羡赤松年。呜呼，丈夫有女贤如此，莫怪痴情聊复尔。痛哭天低白日昏，猿鹤闻声皆陨涕。无由招得女英魂，万古湘江同逝水。为君写作述哀词，留与人閒作青史。
定崖师住槐园赋赠
作者：成鹫
朝代：明

久客槐园未有诗，别来三径草离离。赖君青眼重为挂，容我閒身再到时。苦李不留当路实，新松须长拂云枝。东林此去无多远，白犬驰书待寄谁。
宝月台
作者：成鹫
朝代：明

咫尺湖光远近山，花宫长在水云间。严城晓辟门犹闭，清磬一声人自閒。
宝环
作者：成鹫
朝代：明

从来吾道有循环，留与儿孙著眼看。觌面相呈衣线事，当中圆月照心寒。
客中元夕有怀山中诸子
作者：成鹫
朝代：明

谩将行乐逐儿童，坐破良宵兴不穷。自把閒心拟明月，独留清影在屏风。寒城久客多新识，灯市归人半老翁。正忆故山此时节，隔窗吟咏与谁同。
客中晚晴
作者：成鹫
朝代：明

郭外疏钟郭内听，夕阳归鸟下空庭。暑欺老病侵尘榻，雨过新凉隔纸屏。山县闭门群动息，女墙当牖数峰青。此时正好披襟坐，莫学閒眠唤不醒。
客夜与林叔吾湖上话旧
作者：成鹫
朝代：明

棋罢花边覆局难，灯前一笑太无端。坐残溽暑心犹热，话到深宵胆亦寒。酒力驱君投寺宿，月华留客过湖看。别来学得无弦曲，草草相逢未易弹。
客夜中秋怀吴谓远广文在郡未返
作者：成鹫
朝代：明

苜蓿先生久不归，西风吹叶拥柴扉。海蟾过雨当中见，皋鹤凌秋独自飞。远水一镫青入榻，隔花微露白侵衣。郡斋今夜吟诗否，只恐当筵和者稀。
客夜寒雨
作者：成鹫
朝代：明

重阴薄微阳，万族息群动。夜昏闭衡门，土壁周无缝。长襟覆短床，黑蛇蟠铁瓮。北风如橐籥，呼吸由窗空。渐闻檐雨声，始觉山月霿。寒生纸帐薄，雪压庭柯重。不眠知夜长，独起歌商颂。高天低片云，惨澹连楹栋。我无龟手药，久立筋骨痛。抖擞七斤衫，枵然了无用。自笑住山人，行李无赍送。譬彼初生驹，从不习羁鞚。孤蓬离本根，大地原空洞。冷煖只自知，裘葛聊随众。经年别旧林，日暮思群从。石田已荒芜，茅屋今谁共。猿鹤守穷山，宁能免饥冻。平生学道心，念此得无梦。何时归去来，鹿门事耕种。
客有遗予白鹅者贫无稻梁不给朝夕悲呜欲去乃从其志寄养于南皋处士戏为短歌以遣之
作者：成鹫
朝代：明

笼中有物白皑皑，山阴道士亲送来。入门志在饱刍豢，谁知绕室荒蒿莱。眼看草具不肯食，高视阔步声喧豗。邻家刈禾足饮啄，梦想飞去中徘徊。吁嗟乎，众生所向类如此，披毛戴角良可哀。明知难与共枯寂，恶用鹢鹢者为哉。南皋大士发悲悯，许以豢养无嫌猜。微躯寄托信得所，饥食渴饮樊笼开。等閒笑向朋侪道，东林长老真长斋。
客珠崖怀罗浮寄山中诸子三十韵
作者：成鹫
朝代：明

隔水看山东复东，片云无住寸心同。出逢岐路谁家子，钓尽江波何处翁。覆顶千丝难禁雪，当门两齿不关风。身閒投老知何日，独倚孤筇问碧空。海涛近枕夜淙淙，旅梦乡心未易降。乘月一归云里洞，挂帆犹记寺临江。三身衣覆枯僧榻，四壁灯明古佛幢。香印半销人定后，飞虫何事触明窗。何须领众复匡徒，无事天真佛一躯。飏下屠刀知广额，策开眉睫见宝卢。宋人什袭藏顽石，胡贾千金市世珠。大地有禅吾亦老，故山归去作樵夫。大好随身五尺藜，临行遗落石房西。青山久客不归去，白发老僧凭借携。忆昨破鞋乘月往，有时高笠与云齐。秋来胜事知多少，辜负堂前古木樨。洞里主人去不来，好山抛向白云堆。岩花落尽空中雨，野火烧残劫外灰。虚室岂宜终日闭，重门相待及时开。悬知开后仍虚室，寄语同参莫见猜。溪山非舌亦非身，久去重来见益亲。四百峰中开别院，三千里外结芳邻。苔生碧砌青如染，镜锁明窗净不尘。为报诸方参学者，罗浮深处近无人。海气苍茫日色曛，客窗谁与细论文。蹉跎别路连风雪，惆怅家山隔水云。地足槟榔无菜茹，门饶鹳鹤厌腥荤。几回欲寄南中信，底事何堪举似君。野老经年别古坛，东林岑寂叶重丹。鹤藏雪里微窥顶，鸡斗蓬中自正冠。月满铁城人过少，腊残琼琯客归难。春来拟补尖头屋，去拾松花就地餐。当时一入便忘还，分得云房屋半閒。笑我住来仍渡海，输他飞去不离山。抛将松竹无田地，领取生涯有死关。庵主纵归难得见，孤峰从此绝跻攀。岁暮方思住洞天，斧冰临涧煮寒泉。半閒茅屋连朝雨，品字柴头一缕烟。山色去心无咫尺，路岐回首已三千。他时得遂投閒计，不拟将心更学禅。三条篾束十四腰，渐远尘寰近碧霄。云水相投因系屋，蕨薇将罄便移寮。人间未易开双眼，林下还思挂一瓢。早晚閒身定归去，小山丛桂不须招。九十春秋强半过，住山时节苦无多。海滨自顾垂垂老，林下还思踏踏歌。云壑晚烟笼瀑布，石门晴日晒藤蓑。主人何事不归去，笑杀南村郭橐驼。一钵雕胡七椀茶，衲僧随分有生涯。摩醯顶上开新眼，香象云中瘗旧牙。结社更思修白业，还山不拟煮黄芽。庵西道者如相问，宕子年来解破家。止有云霞覆短床，不留馀物在空囊。因探泉脉移茶灶，为爱松风结草堂。一日别山同隔世，经年高枕当参方。老来渐觉无筋力，归路争如归兴长。多谢山翁远寄声，别来林下几阴晴。阶前埽叶云容乱，树底窥花雀尾横。拾得仙砂无法煮，种成鬼芋待时烹。知君笑我长为客，归日何曾面目生。洞门流水碧泠泠，经过人间不暂停。溪舌广长当下见，雷声浩大静中听。逶迤入海成波澜，迢递看山隔杳冥。独有庵西泉一线，夜来涵月浸空庭。孤峰云外有千层，竹杖扶身独自登。绝壁诛茅成矮屋，当门红树挂枯藤。森森棘布三叉路，密密囊藏一个僧。算定生涯归欲早，人前惟谢百无能。独木桥边水自流，閒鸥野鹤目相投。垂杨未识青骢马，细草遍宜白牯牛。海日射开新病眼，晨钟惊起老枯髅。山中事事堪相忆，昨夜松窗月一钩。桐树千岁孤根深，蒙君斲作囊中琴。旁观一唱复三叹，静听七弦成五音。得意失意岂真性，有声无声皆苦心。何如生长峄阳谷，风雨潇潇龙自吟。饮光未是识瞿云，关吏何曾见老聃。四十九年无一字，五千言下尽虚谈。岳边万派全归海，岛外千峰自向南。一个孤僧天畔立，不知谁与盍朋簪。癯形衰态笑窥奁，世眼相逢岂免嫌。自有天生穷骨格，不须人羡美髭髯。林间得病常欹枕，海外无寒亦下帘。正忆故山此时节，梅花和雪压重檐。细写新诗寄岭南，区区谁识是空函。止啼黄叶从君玩，无口匏瓜且自缄。风转谷声鸣众籁，日回竿影下长杉。何人领取居山去，脱却平生鹘臭衫。
客珠崖怀罗浮寄山中诸子三十韵·其一
作者：成鹫
朝代：明

隔水看山东复东，片云无住寸心同。出逢岐路谁家子，钓尽江波何处翁。覆顶千丝难禁雪，当门两齿不关风。身閒投老知何日，独倚孤筇问碧空。
客珠崖怀罗浮寄山中诸子三十韵·其七
作者：成鹫
朝代：明

海气苍茫日色曛，客窗谁与细论文。蹉跎别路连风雪，惆怅家山隔水云。地足槟榔无菜茹，门饶鹳鹤厌腥荤。几回欲寄南中信，底事何堪举似君。
客珠崖怀罗浮寄山中诸子三十韵·其三
作者：成鹫
朝代：明

何须领众复匡徒，无事天真佛一躯。飏下屠刀知广额，策开眉睫见宝卢。宋人什袭藏顽石，胡贾千金市世珠。大地有禅吾亦老，故山归去作樵夫。
客珠崖怀罗浮寄山中诸子三十韵·其九
作者：成鹫
朝代：明

当时一入便忘还，分得云房屋半閒。笑我住来仍渡海，输他飞去不离山。抛将松竹无田地，领取生涯有死关。庵主纵归难得见，孤峰从此绝跻攀。
客珠崖怀罗浮寄山中诸子三十韵·其二
作者：成鹫
朝代：明

海涛近枕夜淙淙，旅梦乡心未易降。乘月一归云里洞，挂帆犹记寺临江。三身衣覆枯僧榻，四壁灯明古佛幢。香印半销人定后，飞虫何事触明窗。
客珠崖怀罗浮寄山中诸子三十韵·其二十
作者：成鹫
朝代：明

饮光未是识瞿云，关吏何曾见老聃。四十九年无一字，五千言下尽虚谈。岳边万派全归海，岛外千峰自向南。一个孤僧天畔立，不知谁与盍朋簪。
客珠崖怀罗浮寄山中诸子三十韵·其二十一
作者：成鹫
朝代：明

癯形衰态笑窥奁，世眼相逢岂免嫌。自有天生穷骨格，不须人羡美髭髯。林间得病常欹枕，海外无寒亦下帘。正忆故山此时节，梅花和雪压重檐。
客珠崖怀罗浮寄山中诸子三十韵·其二十二
作者：成鹫
朝代：明

细写新诗寄岭南，区区谁识是空函。止啼黄叶从君玩，无口匏瓜且自缄。风转谷声鸣众籁，日回竿影下长杉。何人领取居山去，脱却平生鹘臭衫。
客珠崖怀罗浮寄山中诸子三十韵·其五
作者：成鹫
朝代：明

洞里主人去不来，好山抛向白云堆。岩花落尽空中雨，野火烧残劫外灰。虚室岂宜终日闭，重门相待及时开。悬知开后仍虚室，寄语同参莫见猜。
客珠崖怀罗浮寄山中诸子三十韵·其八
作者：成鹫
朝代：明

野老经年别古坛，东林岑寂叶重丹。鹤藏雪里微窥顶，鸡斗蓬中自正冠。月满铁城人过少，腊残琼琯客归难。春来拟补尖头屋，去拾松花就地餐。
客珠崖怀罗浮寄山中诸子三十韵·其六
作者：成鹫
朝代：明

溪山非舌亦非身，久去重来见益亲。四百峰中开别院，三千里外结芳邻。苔生碧砌青如染，镜锁明窗净不尘。为报诸方参学者，罗浮深处近无人。
客珠崖怀罗浮寄山中诸子三十韵·其十
作者：成鹫
朝代：明

岁暮方思住洞天，斧冰临涧煮寒泉。半閒茅屋连朝雨，品字柴头一缕烟。山色去心无咫尺，路岐回首已三千。他时得遂投閒计，不拟将心更学禅。
客珠崖怀罗浮寄山中诸子三十韵·其十一
作者：成鹫
朝代：明

三条篾束十四腰，渐远尘寰近碧霄。云水相投因系屋，蕨薇将罄便移寮。人间未易开双眼，林下还思挂一瓢。早晚閒身定归去，小山丛桂不须招。
客珠崖怀罗浮寄山中诸子三十韵·其十七
作者：成鹫
朝代：明

孤峰云外有千层，竹杖扶身独自登。绝壁诛茅成矮屋，当门红树挂枯藤。森森棘布三叉路，密密囊藏一个僧。算定生涯归欲早，人前惟谢百无能。
客珠崖怀罗浮寄山中诸子三十韵·其十三
作者：成鹫
朝代：明

一钵雕胡七椀茶，衲僧随分有生涯。摩醯顶上开新眼，香象云中瘗旧牙。结社更思修白业，还山不拟煮黄芽。庵西道者如相问，宕子年来解破家。
客珠崖怀罗浮寄山中诸子三十韵·其十三
作者：成鹫
朝代：明
体裁：七言律诗

一钵雕胡七碗茶，衲僧随分有生涯。摩醯顶上开新眼，香象云中瘗旧牙。结社更思修白业，还山不拟煮黄芽。庵西道者如相问，宕子年来解破家。
客珠崖怀罗浮寄山中诸子三十韵·其十九
作者：成鹫
朝代：明

桐树千岁孤根深，蒙君斲作囊中琴。旁观一唱复三叹，静听七弦成五音。得意失意岂真性，有声无声皆苦心。何如生长峄阳谷，风雨潇潇龙自吟。
客珠崖怀罗浮寄山中诸子三十韵·其十二
作者：成鹫
朝代：明

九十春秋强半过，住山时节苦无多。海滨自顾垂垂老，林下还思踏踏歌。云壑晚烟笼瀑布，石门晴日晒藤蓑。主人何事不归去，笑杀南村郭橐驼。
客珠崖怀罗浮寄山中诸子三十韵·其十五
作者：成鹫
朝代：明

多谢山翁远寄声，别来林下几阴晴。阶前埽叶云容乱，树底窥花雀尾横。拾得仙砂无法煮，种成鬼芋待时烹。知君笑我长为客，归日何曾面目生。
客珠崖怀罗浮寄山中诸子三十韵·其十八
作者：成鹫
朝代：明

独木桥边水自流，閒鸥野鹤目相投。垂杨未识青骢马，细草遍宜白牯牛。海日射开新病眼，晨钟惊起老枯髅。山中事事堪相忆，昨夜松窗月一钩。
客珠崖怀罗浮寄山中诸子三十韵·其十六
作者：成鹫
朝代：明

洞门流水碧泠泠，经过人间不暂停。溪舌广长当下见，雷声浩大静中听。逶迤入海成波澜，迢递看山隔杳冥。独有庵西泉一线，夜来涵月浸空庭。
客珠崖怀罗浮寄山中诸子三十韵·其十四
作者：成鹫
朝代：明

止有云霞覆短床，不留馀物在空囊。因探泉脉移茶灶，为爱松风结草堂。一日别山同隔世，经年高枕当参方。老来渐觉无筋力，归路争如归兴长。
客珠崖怀罗浮寄山中诸子三十韵·其四
作者：成鹫
朝代：明

大好随身五尺藜，临行遗落石房西。青山久客不归去，白发老僧凭借携。忆昨破鞋乘月往，有时高笠与云齐。秋来胜事知多少，辜负堂前古木樨。
客西园赠陈东崖
作者：成鹫
朝代：明

回首嬉游似断篷，可堪相见各成翁。童心掷向红尘外，壮志销归白业中。短榻夜禅陪病鹤，閒阶春望送孤鸿。西园宾从多新识，争羡先生有祖风。
宿何赤木西园
作者：成鹫
朝代：明

数年有约兴初乘，一宿西园快寝兴。柳色齐檐临水阁，花光摇槛隔桥灯。鱼笺重叠曾招隐，鹤米平分许饭僧。多谢主人能爱客，相门虽峻不妨登。
宿佛径庵，赠迈往师，怀开山故人
作者：成鹫
朝代：明

千峰行尽水迢迢，日暮寻师过断桥。僧老不闻翻贝叶，身閒惟爱种芭蕉。山藏绝壑人稀少，秋入空林夜寂寥。惆怅居亭何处所，满庭黄叶落萧萧。
宿双桂洞
作者：成鹫
朝代：明

丛桂枝高古洞门，远风吹叶叶归根。祖庭频到长为客，往事空惭未报恩。病骨依灯嫌有影，瘦藤卓月了无痕。城中莫道嚣尘满，一闭閒房是故园。
宿富春山与霍西牛话别
作者：成鹫
朝代：明

松灯照梦梦归迟，兀兀行藏说向谁。到眼碧峰看不厌，满头白发欲何之。别山知有还山约，在世难忘出世期。待我罢参君罢讲，重来此地结茅茨。
宿寒梅寺
作者：成鹫
朝代：明

大笑下山寻古寺，半岩明月且盘桓。人声渐远滩声近，上界全空下界宽。石榻无尘留客住，蒲团有脚寄人难。长江此去无多路，应许重来共岁寒。
宿惮长驿即事
作者：成鹫
朝代：明

惮长长路少人行，斥卤西连锦伞城。灶客煮盐分野烧，田家炊黍馌秋成。海涛近枕偏相聒，山月离乡分外明。倦客耽眠天又曙，门前咿喔役车声。
宿月衣庵留别家山诸子
作者：成鹫
朝代：明

参遍诸方便掩扉，浮生多恐与心违。言寻海岳终难住，暂寄僧房便当归。独鹤去时天浩渺，群鸥宿处水依微。茫茫大地同为客，莫笑秋蓬远近飞。
宿梅录江上有怀
作者：成鹫
朝代：明

旧游回首似风萍，留得閒鸥占浅汀。云鸟阵存沙碛暗，水犀军散野燐青。溪翁钓罢潮初上，市客歌残酒未醒。怀抱此时消不得，又随孤月下沧溟。
宿水南梁茂才斋中
作者：成鹫
朝代：明

秋光满眼菊花同，暂息閒身落叶中。野寺散镜窥枕月，江城吹角振衣风。世途渐老三分厌，山气冲寒一半空。劳动居亭问飘泊，片云西去水流东。
宿绿萝庵赠半僧万欲曙
作者：成鹫
朝代：明

十步置一山，五步置一石。先到作居亭，后来是宾客。大家落得占便宜，何暇求田还问宅。绿萝主人眼孔高，俯视一切如鸿毛。黄金散尽买山水，赤脚踏破深蓬蒿。太初一片閒田地，十戴经营成底事。名花多自洛阳来，奇树却从玄圃至。半僧一半不出家，懒种菩提勤种瓜。瓜时邀我入山去，石龛一榻明秋霞。孤峰独宿鸡犬静，松灯萝月交相映。半句无生万念空，一声长啸千山应。绿萝主人知我心，入山唯恐山不深。二閒茅屋如相借，一片閒云何处寻。无孔笛，无弦琴。为君歌一曲，大地谁知音。明朝策杖下山去，回首绿萝云树森。
宿老龙邸
作者：成鹫
朝代：明

村烟远近绕晴堤，碧嶂东迦白日西。久宿寒江同倦鹤，暂来孤店得闻鸡。身随云水心兼远，梦入家山路已迷。明发何堪更回首，秋风不到武陵溪。
宿胡宪公署中作
作者：成鹫
朝代：明

久不到城市，胡为为此行。主人真好道，知我本无情。坐久月光满，茶香峡水清。老来有深契，一笑足平生。大道难久默，澹交宁羡浓。官衙初下榻，虚室自鸣钟。此地有生客，故山无老农。夜来作归梦，飞上最高峰。
宿胡宪公署中作·其一
作者：成鹫
朝代：明

久不到城市，胡为为此行。主人真好道，知我本无情。坐久月光满，茶香峡水清。老来有深契，一笑足平生。
宿胡宪公署中作·其二
作者：成鹫
朝代：明

大道难久默，澹交宁羡浓。官衙初下榻，虚室自鸣钟。此地有生客，故山无老农。夜来作归梦，飞上最高峰。
宿西乾山白云精舍与则己师夜话
作者：成鹫
朝代：明

则公爱山有奇癖，不住仙城住韶石。横担楖？入西乾，山色溪声明历历。白云虚左待师来，丹嶂重开凭道力。大刀阔斧运如风，短锸长欃铦似戟。夹道苍松带雪删，当门古桂移根植。多年泉石锁烟霞，一朝云树生颜色。去冬寄我袖中书，春风有约遥相忆。远游未办草鞋钱，开年早蜡登山屐。屐声踏破扶溪云，欲往山南忘山北。啼莺出谷花满林，觌面相逢忘主客。主人爱客客且留，新月初弦在今夕。不须欸曲话寒温，默坐蒲团共禅寂。则公则公何快哉，月落茅檐灯照壁。人生适意能几何，不忍坐到东方白。
宿西乾山白云精舍与则己师夜话
作者：成鹫
朝代：明
体裁：古风

则公爱山有奇癖，不住仙城住韶石。横担楖�入西乾，山色溪声明历历。白云虚左待师来，丹嶂重开凭道力。大刀阔斧运如风，短锸长欃铦似戟。夹道苍松带雪删，当门古桂移根植。多年泉石锁烟霞，一朝云树生颜色。去冬寄我袖中书，春风有约遥相忆。远游未办草鞋钱，开年早蜡登山屐。屐声踏破扶溪云，欲往山南忘山北。啼莺出谷花满林，觌面相逢忘主客。主人爱客客且留，新月初弦在今夕。不须欸曲话寒温，默坐蒲团共禅寂。则公则公何快哉，月落茅檐灯照壁。人生适意能几何，不忍坐到东方白。
宿西竺禅院与僧夜话
作者：成鹫
朝代：明

閒身随处息征蓬，静掩禅扉话不穷。百结水田孤烛底，一区金地万山中。潭光洞牖呈初月，竹韵垂檐答响风。几欲诛茅深谷去，芒鞋踏破不如公。
宿那旦
作者：成鹫
朝代：明

日入山欲暝，我行聊启居。三閒破茅屋，一宿即吾庐。砧急秋声外，月光人定初。今宵且高枕，来日复何如。
宿龙井庵与博峰师夜话师欲留予住弥勒阁
作者：成鹫
朝代：明

难得高僧对茗谈，石林不惜此重探。火分破灶烟犹湿，泉入斋厨味转甘。到处泥牛随分纳，他年木佛许同参。夜堂莫讶无言说，月满长空水满潭。
寄下城庞卯君时予将有朱崖之行
作者：成鹫
朝代：明

终日怀人在翠微，下城云树想依稀。江通锦水凭鱼寄，路入青山鹤纵飞。三顷秫田临古岸，数椽茅屋对斜晖。明朝我向朱崖去，回首泷中便当归。
寄丹徒毛中庵明府
作者：成鹫
朝代：明

仙郎出宰近金山，正好寻僧日往还。道在何妨兼吏隐，才优宁惜济时艰。烟霞老我终成癖，雨露随君未许閒。欲抱无弦远相访，秋风孤鹤度庾关。
寄云庵和尚
作者：成鹫
朝代：明

海幢门外钓鱼翁，袖手旁观日出东。祗有痴顽同木石，久无方便寄诗筒。太阳早已知投子，信祖何曾识懒融。珍重同参老禅客，共来廊下问幡风。
寄匡庐净成泽萌和尚
作者：成鹫
朝代：明

中岁思远游，遐心在参诣。垂老迟出门，致远常恐泥。翘首匡君庐，高深薄云际。客从山中来，为我说幽邃。曰有古栖贤，珠林盛丛桂。玉渊澄素波，金井涵芳砌。三峡泻奔雷，大声警聋蔽。上接紫霄峰，下瞰湖天势。净成人境幽，松竹环苍翠。师王去不归，天龙森拥卫。堂构仰象贤，箕裘须善继。我公道眼高，頫仰无一切。十载主丹霞，心力穷微细。苦节挽颓纲，清操起流弊。古道不可今，浩然拂衣袂。大笑行出门，孤风振南裔。华亭归兴赊，江波共摇曳。取道入匡云，故山寻夙契。旧业未荒芜，埙篪事耕蓺。我本住山人，出家须出世。生平云水心，欲往还濡滞。去冬觐法筵，名山度残岁。春风返旧林，百忧集如猬。暂别去还来，法堂己虚位。绕径菊花黄，抚景商飙厉。怀人秋正深，望远庭阴翳。大地鲜知音，登堂想真谛。顽哉跃冶金，寻思旧炉韛。愿得半把茅，老来成活计。上与紫霄邻，近接栖贤寺。长从郢匠游，运斤时斲鼻。大道无异同，焉知洞与济。寄声高卧人，容我榻边睡。起来看远空，千峰互阴霁。山色与溪声，句句无生偈。明年买草鞋，春江鼓兰枻。寻师入宝山，化城非久憩。
寄城中诸友
作者：成鹫
朝代：明

淹留古寺爽归期，延伫江干寄所思。野鹤高飞浑不住，沙鸥閒立静偏宜。城中明月遥相见，海上孤云去独迟。有约不来君莫讶，此心无异住山时。
寄多异山元达上人
作者：成鹫
朝代：明

不见支公已六春，别来世事一番新。明明止有山中月，长照灵泉旧主人。
寄家山诸子
作者：成鹫
朝代：明

当时梦见醒来说，今日罗浮是昔渠。在世可堪成孟浪，入山方解惜居诸。高窗临树床头鸟，细石通泉屋角鱼。旦夕到来观不足，依稀忘却八行书。
寄山中诸子
作者：成鹫
朝代：明

山缘渐密世缘疏，敢望良朋远寄书。地僻不知曾有雁，水清宁复叹无鱼。梦回冷榻闻钟后，僧老空林落叶初。一盏孤灯伴禅定，岂知人世有乘除。
寄怀李祈年
作者：成鹫
朝代：明

东南有旷士，道胜无欣戚。德容发天和，中怀渊以默。至人宰万应，与世罕城壁。楸枰蚤得名，樗蒲晚晦迹。安知中所存，天君运神力。繄余契夙心，别去山川隔。转蓬辞本根，惊禽靡宁翼。耿耿怀古欢，悠悠事行役。良晤日已稀，老大况相迫。君为椟中璞，我作他山石。寄言攻玉者，爱此连城璧。
寄怀杨鬯侯
作者：成鹫
朝代：明

昆山大士才八斗，学富三冬穷二酉。文章直出两汉前，诗篇不落三唐后。呜驺佩玉多故人，目送飞鸿曾未有。一朝大笑行出门，万里长风事游走。燕昭台上不逢人，大庾岭头寻好友。美人为政清且閒，莲幕生涯如瓮牖。促膝朝看郭外山，篝灯夜对他乡酒。酒酣发箧出雄文，主人赞叹何殷勤。曰公不是池中物，相将致雨还兴云。已有长弓穿七札，莫因鼷鼠轻千钧。壮心未老窃自许，束书归阁中欣欣。莼羹鲈脍罢弹铗，松膏藜火明宵分。六经六艺如六谷，砚田一日三耕耘。辍耕识尽天下士，但恨不识二禺君。禺君近在中宿住，乘兴将寻读书处。中涂邂逅郑安期，指点閒鸥在烟雾。烟消雾霁客初来，风便潮生却归去。溪边送客如有情，别后思君还作赋。思君雄论如建瓴，思君意气如兰馨。思君高怀如岳峙，思君静致如渊停。禅心皎皎如孤月，道眼炯炯如双星。士生斯世得如此，何能怫郁牖下终穷经。嗟予与君同甲子，君方有用予无成。云泥缁素各努力，沧浪可浊还可清。洗我足，濯君缨，振衣千仞笑声声。别峰相见一招手，须向毗卢顶上行。
寄本师
作者：成鹫
朝代：明

本师眠食今安否，某甲行藏别有因。堂下肯容担板汉，山中甘作结茅人。一卷怪石顽成癖，两角肥牛牧渐驯。惭向罗浮寻旧约，年年空负洞门春。
寄李苍水广文
作者：成鹫
朝代：明

濠梁相见后，一别一回春。知尔非干禄，微官聊称贫。仕途容傲吏，僧外作閒人。莫远高凉席，天边有隐沦。
寄璋田家无介
作者：成鹫
朝代：明

逢人往往问璋田，见说辞家已一年。吟苦近知诗律细，书来惟道主人贤。西风白雁同为客，南国黄花老此禅。木叶经秋偏有色，思君题破落红笺。
寄祝卫明经翘楚
作者：成鹫
朝代：明

心空及第老维摩，家住林泉乐若何。一水东西乔木古，三堂宾主老僧多。萱花笑日悬弧矢，玉树临风响佩珂。我在隔江遥望见，五云深处风巢阿。玉堂虚席待耆英，身健心閒孰与京。名教地中行乐地，诵经声里读书声。多生白业修来熟，驻世黄芽炼欲成。五十服官人未老，殷勤刍秣劝登瀛。
寄祝卫明经翘楚·其一
作者：成鹫
朝代：明

心空及第老维摩，家住林泉乐若何。一水东西乔木古，三堂宾主老僧多。萱花笑日悬弧矢，玉树临风响佩珂。我在隔江遥望见，五云深处风巢阿。
寄祝卫明经翘楚·其二
作者：成鹫
朝代：明

玉堂虚席待耆英，身健心閒孰与京。名教地中行乐地，诵经声里读书声。多生白业修来熟，驻世黄芽炼欲成。五十服官人未老，殷勤刍秣劝登瀛。
寄祝春州广文霍朝望
作者：成鹫
朝代：明

禄不必万钟，游不必五岳。隐不必山林，仕不必台阁。但愿一官清且閒，不愿杨州骑白鹤。辞尊未必官遂卑，大儒首出称宗师。条风偃草如反掌，新雨昭苏还及时。井田学校相表里，文章礼乐如糠秕。先生振铎阳春去，阳春有脚留难住。山南山北互晴阴，日出日入成朝暮。真机寂寞天何言，万象森罗道昭著。雪边立遍问奇人，门外栽多桃李树。我在罗浮读道书，五云西望怅离居。崆峒洞里春长在，甲子山中岁欲除。问年未信冯唐老，入世偏嫌惠远疏。新诗题破鹅溪绢，遥托云中锦鲤鱼。
寄绿园庵主人
作者：成鹫
朝代：明

江门江水水漫漫，未得轻舟下急湍。袖里一缄寻便寄，书中唯道息机难。世从善病忘应得，春似孤心老更寒。莫遣绿围围不住，东风吹入楚云端。
寄茎鉴二子
作者：成鹫
朝代：明

白云西望数峰青，咫尺家山在户庭。蜾赢嘱儿当类我，猕猴怜子谓宁馨。物情痴绝堪长叹，诗句吟来只自听。身健报恩终有分，此间随地得参苓。
寄西宁张明府
作者：成鹫
朝代：明

不到泷中久，难忘最胜缘。梅砰城外寺，龙井石间泉。白日供身老，青山待我禅。还思寻旧隐，闻说长官贤。旧识罗浮子，西归惠好音。一官清似水，四野沛为霖。游刃良庖技，挥毫郢匠心。殷勤出佳句，留与老僧吟。吏习久不振，斯人方起衰。循良追古道，儒雅式今兹。政洽看鹰化，心閒有鹤知。何当弦诵地，容我结茅茨。佳气郁葱葱，琴台日出东。五弦弹解愠，六月来薰风。闻者饮馀善，与人存大公。谁能为此曲，无乃是文翁。五岭丹砂窟，神仙作令多。文章鸿渐陆，枳棘凤巢阿。高缀赤松实，旁分泷水波。五云如可赠，借我护藤萝。
寄西宁张明府·其一
作者：成鹫
朝代：明

不到泷中久，难忘最胜缘。梅砰城外寺，龙井石间泉。白日供身老，青山待我禅。还思寻旧隐，闻说长官贤。
寄西宁张明府·其三
作者：成鹫
朝代：明

吏习久不振，斯人方起衰。循良追古道，儒雅式今兹。政洽看鹰化，心閒有鹤知。何当弦诵地，容我结茅茨。
寄西宁张明府·其二
作者：成鹫
朝代：明

旧识罗浮子，西归惠好音。一官清似水，四野沛为霖。游刃良庖技，挥毫郢匠心。殷勤出佳句，留与老僧吟。
寄西宁张明府·其五
作者：成鹫
朝代：明

五岭丹砂窟，神仙作令多。文章鸿渐陆，枳棘凤巢阿。高缀赤松实，旁分泷水波。五云如可赠，借我护藤萝。
寄西宁张明府·其四
作者：成鹫
朝代：明

佳气郁葱葱，琴台日出东。五弦弹解愠，六月来薰风。闻者饮馀善，与人存大公。谁能为此曲，无乃是文翁。
寄谷旸惟一师
作者：成鹫
朝代：明

草草将诗寄谷旸，更凭高足问行藏。蒲团别后穿多少，华发春来白短长。静者年高休问腊，老人身健罢抄方。室中狮子能哮吼，代与吾师坐道场。
寄赠闫季庸明府闫马卧仙受业恩师
作者：成鹫
朝代：明

香山老将有奇节，匣里青萍三尺雪。自从百炼受恩多，感激良工心倍切。当时大冶跃精金，此日上方归巨阙。心同铁石不销磨，身老风潮岂埋没。出匣分明见胆肝，两手摩挲五情热。生平怀抱为知音，当阳漫与时流说。殷勤借问报恩谁，山西夫子非等夷。欧冶门中无钝铁，马融帐底见威仪。文章礼乐述周孔，刑名功利皆糠秕。有时耳提复面命，不待严父加鞭笞。有时解衣更推食，恍惚慈母怜婴儿。天高地厚诫罔极，日临月照均无私。登坛未遂凌烟志，把剑还思在冶时。我闻将军言款款，我爱将军不忘本。閒人洞见贵人心，馀生恨识先生晚。先生之德高且深，先生之道舒能卷。先生之教无藩篱，先生之寿无边岸。但愿先生百亿春，眼见玉门归定远。酒三觞，茶七椀。高歌文水滨，永作隐泉伴。白发参差总不知，黄河清浊休相管。
寄赠闫季庸明府闫马卧仙受业恩师
作者：成鹫
朝代：明
体裁：古风

香山老将有奇节，匣里青萍三尺雪。自从百炼受恩多，感激良工心倍切。当时大冶跃精金，此日上方归巨阙。心同铁石不销磨，身老风潮岂埋没。出匣分明见胆肝，两手摩挲五情热。生平怀抱为知音，当阳漫与时流说。殷勤借问报恩谁，山西夫子非等夷。欧冶门中无钝铁，马融帐底见威仪。文章礼乐述周孔，刑名功利皆糠秕。有时耳提复面命，不待严父加鞭笞。有时解衣更推食，恍惚慈母怜婴儿。天高地厚诫罔极，日临月照均无私。登坛未遂凌烟志，把剑还思在冶时。我闻将军言款款，我爱将军不忘本。閒人洞见贵人心，馀生恨识先生晚。先生之德高且深，先生之道舒能卷。先生之教无藩篱，先生之寿无边岸。但愿先生百亿春，眼见玉门归定远。酒三觞，茶七碗。高歌文水滨，永作隐泉伴。白发参差总不知，黄河清浊休相管。
寄郑珠江太史
作者：成鹫
朝代：明

珠江消息近何如，明月清风各索居。记得桥头三笑约，频开怀里八行书。诤臣不负阳司谏，直道还推卫史鱼。天上凤池容挹注，好分涓滴及红蕖。
寄郑珠江太史
作者：成鹫
朝代：明

记得当年太史公，桥头一笑去匆匆。置身九棘三槐上，留语千岩万壑中。别后冷将煨芋火，閒来忘却卖松风。金经拓就遥相质，道眼凭君辨异同。
寄郑珠江给谏
作者：成鹫
朝代：明

天上金门客，林间白社人。风云供吐纳，鸾凤露精神。近识潜龙跃，宁同尺蠖伸。文章超哲匠，出处迈群伦。拾芥科名早，登瀛物望新。履声绳祖武，砖影轶前尘。董笔推良史，潘舆有老亲。木天曾注籍，桂浦暂閒身。举世为形役，惟公得性真。杯棬方爱日，风树忽经春。怀古今犹昨，匡时德有邻。报恩终报国，忧道不忧贫。握手相知晚，论心惜别频。上方留笑语，北阙返词臣。山静宜孤鹤，时清见一麟。封章欣入直，飞札笑逃秦。拜命嘉平腊，题诗上巳辰。求声中宿应，学步少陵陈。点检溪桥约，沉吟粤海滨。问年吾老矣，七十尚迷津。
寄郭蓺团
作者：成鹫
朝代：明
体裁：诗

荔枝龙眼又花开，果熟寻僧得几回。千里主宾今李郭，三城人物旧宗雷。云山北望虚酬唱，泷水东流想溯洄。此地曾游许乘兴，石门斜日有人来。
寄长乐尉廖声玉
作者：成鹫
朝代：明

吏隐如君得自然，多生曾结衲僧缘。春风怅别同为客，故国言归老此禅。前路一投孤店宿，居人尽说长官贤。自从识得齐昌尉，始信梅生是人仙。
寄题隐泉新院
作者：成鹫
朝代：明

相闻结社锦江涯，七字长成自建牙。款段远绳新息武，芭经重起隐泉家。敲推静倚三珠树，鼓吹遥闻两部蛙。稍待瘦权筋力健，与君吟到日西斜。
寄马卧仙
作者：成鹫
朝代：明

寄语东林十八贤，寻思旧约过新年。青山一入归无梦，白首重来待有缘。僧似行云閒未得，官如传舍久应迁。何当岐路逢君处，戴笠乘车各爽然。
寄马卧仙
作者：成鹫
朝代：明

閒从世外识人豪，最喜先生道眼高。花甲输君加四齿，冰霜欺我上三毛。虚堂下榻迟留带，破衲生寒待赠袍。愿借南薰消伏暑，抱琴应许过林皋。
寒塘
作者：成鹫
朝代：明

方池近接礼经堂，风递寒光上小廊。霜树坠红低蘸碧，岸花摇影静浮香。鱼吹细沬冰将合，月印澄潭夜正长。惆怅伊人何处所，蒹葭回首已苍苍。
寒山拾得颂
作者：成鹫
朝代：明

智行无端堕浊尘，两家欢喜一家嗔。閒吟冷笑皆饶舌，何待丰干说向人。
寒月
作者：成鹫
朝代：明

冷魄照心成一片，定僧开眼见孤明。方诸自向怀中取，顾兔何由指上生。琪树风高坛桂落，玉壶霜重水田轻。当时木客惟知此，一抖嚣尘别市城。
寒瀑洞怀旧
作者：成鹫
朝代：明

山翁住向人间久，冷落云林直至今。磴道尚堪重著屐，石床谁复更横琴。千章古木经残烧，一线清泉下浊涔。剩有风流在樵牧，隔桥吹笛学长吟。
寒螀
作者：成鹫
朝代：明

声声清切似悲秋，半入虚堂半上楼。人在定中常不寐，物从空外复何求。百年草色身先老，一夕松灯话未休。万虑此时消歇尽，西风吹过白蘋洲。
寒食日过朝云墓
作者：成鹫
朝代：明

六桥桃柳近清明，狐首荒丘谩怆情。南越一家无异土，西湖两地却同名。神随云雨皆如梦，悟入莲花岂有生。任是思归行不得，子规声里鹧鸪声。
寓双照庵除夕与笑溪师同赋
作者：成鹫
朝代：明

三更残腊五更春，当局旁观总一身。半榻平分宾主地，孤灯双照往来人。修成白业家全富，买得青山道不贫。何事天津桥上客，水边烧纸送穷神。
寓寒梅古寺，荅凌稚圭明经见寄来韵
作者：成鹫
朝代：明

古寺閒田未尽荒，寒梅冲雪透春光。僧眠冷榻能无梦，鸟啄岩花却有粮。密约久迟莲社炳，奇书曾借漆园庄。何时过我东林下，共爇松灯读让王。
寓普济禅院寄东林诸子
作者：成鹫
朝代：明

但得安居便死心，写将人物报东林。番童久住谙华语，婴母初来学鴂音。两岸山光涵海镜，六时钟韵杂风琴。祇愁开禁年年密，未得閒身纵步吟。
寓锦石寒梅寺，有怀罗戒轩、胡大灵
作者：成鹫
朝代：明

珠林绀宇信无缘，石室移居又一年。破衲拥床钟板后，残书堆阁药炉边。入山岂有红尘路，驻世应无白发仙。待子不来身渐老，寒梅花下独栖禅。
寓锦石岩寄丹霞诸子
作者：成鹫
朝代：明

太上忘情愧未能，下山还忆住山僧。写将一句无生话，寄向三岩最上层。孤影自应怜夜月，馀光不用借邻灯。凭君细问匡庐路，取次春风兴可乘。一度移居一度新，寒梅花发锦岩春。却缘久住成欣厌，不敢重来问主宾。云水与君同浪迹，虚空嫌我著纤尘。近来学得安身法，只对青山不见人。衲僧随地足生涯，粥后蒿汤饭后茶。临老有缘依锦石，连宵无梦到丹霞。猕猴挂处曾栖鹤，鶗鴂声中见落花。最是不堪更回首，冷风寒日竹交加。不堪随众且随缘，垂手何妨一入廛。簦笠出逢车马客，钵盂分得俸薪钱。滩声过耳滔滔逝，云影无心处处禅。白发数茎非所惜，秪林秋晚独凄然。
寓锦石岩寄丹霞诸子·其一
作者：成鹫
朝代：明

太上忘情愧未能，下山还忆住山僧。写将一句无生话，寄向三岩最上层。孤影自应怜夜月，馀光不用借邻灯。凭君细问匡庐路，取次春风兴可乘。
寓锦石岩寄丹霞诸子·其三
作者：成鹫
朝代：明

衲僧随地足生涯，粥后蒿汤饭后茶。临老有缘依锦石，连宵无梦到丹霞。猕猴挂处曾栖鹤，鶗鴂声中见落花。最是不堪更回首，冷风寒日竹交加。
寓锦石岩寄丹霞诸子·其二
作者：成鹫
朝代：明

一度移居一度新，寒梅花发锦岩春。却缘久住成欣厌，不敢重来问主宾。云水与君同浪迹，虚空嫌我著纤尘。近来学得安身法，只对青山不见人。
寓锦石岩寄丹霞诸子·其四
作者：成鹫
朝代：明

不堪随众且随缘，垂手何妨一入廛。簦笠出逢车马客，钵盂分得俸薪钱。滩声过耳滔滔逝，云影无心处处禅。白发数茎非所惜，秪林秋晚独凄然。
寓鼎湖李天章过访拉游飞水潭试茗分赋因寄信安冯尔公广文
作者：成鹫
朝代：明

榕堂旧别忆何年，忽漫相逢古寺边。白首不堪同草木，青云还许到林泉。茶香静发烟霞气，诗句平分水石缘。为报郡斋冯外史，隔江招手有枯禅。
寓龙池庵日显师以风雅相质赠此以广其志
作者：成鹫
朝代：明

读书万卷无一得，寻行数墨知何益。丈夫耻做文字禅，怕与时人号诗伯。不见黄梅舂米卢，胸中一字全不识。腰间石烂骨皮穿，倩人夜半书廊壁。祖翁田地坦坦平，儿孙莫更栽荆棘。我在罗浮古洞来，蒲团坐老青山色。焚尽诗书始出门，门前大道如弦直。南行取路过龙池，龙池之水清且碧。春风菡萏次第花，赤梢鲤鱼长八尺。眼中明月夺鲸鲵，夜光照见池头客。相逢知我老诗僧，舍却摩尼问沙砾。笑倾栲栳掷还君，莫昧圆明缀衣祴。捩转前车戒后车，少壮及时须努力。扑破奚囊未了绿，斩断葛藤千七百。老僧拭目池上看，雨似盘倾雷霹雳。金鳞透网出重关，方笑蠹鱼心眼窄。
寻梅歌
作者：成鹫
朝代：明

野水断桥下山路，东风自来僧自去。四望无人不知处，笑倚寒皋问枯树。枯树欲枯枯不能，化作前溪一段冰。相逢无语秘香色，骨格神仙心老僧。老僧踏花如踏雪，老僧见花如见月。此时欲辩两忘言，仰首高天搔白发。
寻黄帝铸鼎故处
作者：成鹫
朝代：明

咫尺卿云近鼎湖，寻思往事入虚无。七星光接三台座，九转烟销八卦炉。梦到华胥羞白发，归从赤水想玄珠。顽金跃冶知多少，终古无人作范模。
寿丁宪使刘太夫人
作者：成鹫
朝代：明

巍乎高哉，中条之山多列仙。佳气南与星峰连，豸袍彩服来翩翩。潘舆到处萱花妍，三郡一州咸管弦。康衢鼓腹歌遐年，跻堂介寿初月圆。火树银灯辉玳筵，麻姑劝酒相周旋。瑶池远致青鸾笺，开缄墨沈流霞鲜。玉书金简文昭宣，大哉坤德静以专。康哉母寿贞且坚，青松翠柏相后先。履霜傲雪凌苍烟，两间一气无偏全。春花秋实瓜瓞绵，九天雨露如醴泉。群仙共醉和风前，乐莫乐兮玄又玄。见者闻者皆垂涎，山中猿鹤诚颛颛。圣凡悬隔殊天渊，长歌翘首崧台边。随风飞出朱明天，愿母寿，亿千千。方瞳绿髓神炯然，伫看冠雀衔三鳣。
寿佟方伯
作者：成鹫
朝代：明

川岳钟贤哲，风云起壮猷。经纶天可补，带砺国同休。铁券传三锡，金门觐九旒。恩波随扈跸，霖雨遍瀛洲。率土河均润，殊方泽未周。帝心专简在，天眷属怀柔。连帅今方伯，屏藩古列侯。秉衷何简简，敷政独优优。中泽鸿初集，卷阿凤暂留。阳春开寿域，煦日照遐陬。槐省三公树，微垣百尺楼。高山长在望，野老漫凝眸。杕杜难为致，甘棠可共游。愿言思召伯，敢望识荆州。
寿双桂天公
作者：成鹫
朝代：明

震旦秪林秋近晚，双桂花开方烂熳。阎浮变作荆棘丛，双桂清阴遍洞中。洞中主人谁氏子，今古蟠根千岁李。渊源家学五千言，十八破家无一字。无端闯入杂华林，破颜微笑逢知音。三登九上浑閒事，一见愚关便息心。汾阳不肯保福莫，赵州八十犹行脚。吾师出处迈前贤，流水行云无住着。廿年寄迹古虞园，十字街头深闭门。菩提树下恣游戏，自称獦獠真儿孙。祖父閒田半稂莠，忍俊旁观甘袖手。金徽玉局伴奚囊，扫荡声闻旧窠臼。借问春秋今几何，百岁光阴强半过。一吸西江乾到底，岂知东海有风波。风静波恬孤月现，大通烟雨遥相见。我住鹅潭师住城，一口金针三尺线。鸳鸯绣出自天然，举似时人多不荐。请师绣作优昙花，清光一道凌紫霞。请师绣作无影树，觌面金风全体露。请师绣作五色云，光华复旦咸氤氲。请师绣作白伞盖，遍覆大千无内外。我亦当时学绣人，粗缯大布不知贫。自笑年年压金线，袖携刀尺向东邻。何似天孙得天巧，七襄云锦人间少。天衣裁就奉天亲，顶髻花冠长不老。天师翁，天师翁，心灵手敏诚化工。更凭绣作日面佛，千古万古扬宗风。
寿庞明经
作者：成鹫
朝代：明

南海衣冠盛，东山物望专。鹿门绳祖武，虎观仰前贤。古道江河下，清风水石边。中流凭砥柱，薄俗仰陶甄。白首明经日，青云卷翮年。还童丹九转，娱老易三编。举案庞眉并，趋庭彩服翩。门无题凤客，溪有钓鱼船。绕径栽红药，开池种白莲。閒寻宗炳社，来问远公禅。鸠杖时安步，蓝舆或比肩。山林今宰相，烟火老神仙。玄鹤传云笈，青鸾寄彩笺。蓬莱曾有约，弧矢正高悬。谷旦日初曙，中秋月渐圆。主人誇矍铄，宾客舞蹁跹。锦绣华封祝，觥筹梓泽筵。半酣人似玉，高咏笔如椽。愧我游方外，因君念昔缘。野芹惭献曝，钟鼎懒垂涎。一见频惊老，相逢畏问年。风尘归未得，松柏老弥坚。杖国春秋富，空门岁月偏。愿随鸿鹄后，翘首彩云天。
寿春州杨明府封君
作者：成鹫
朝代：明

识得安阳捧檄心，趋庭乐事在鸣琴。簿书不废晨昏节，菽水宁须暮夜金。椿树八千开寿域，甘棠百里遍清阴。朱明野老遥相忆，葛令丹砂更可寻。
寿洪母
作者：成鹫
朝代：明

男儿立身须及早，强仕服官亲已老。男儿爱日在承欢，百年喜惧非一端。何如当今洪氏子，天伦乐事谁可比。母也圣善子明经，七闽五岭咸知名。名动临轩身未出，安阳待捧毛生檄。北堂设帨时未央，朱明日永兰桂芳。儒冠采服朝戏舞，大孙鸣琴小击鼓。门前车马如云屯，昌言美誉纷前陈。有人拜首扬母节，贞松翠柏凌霜雪。有人避席称母慈，养成雏凤丰羽仪。有人赞叹颂母德，减膳分餐苏菜色。东樵野老闻所闻，一曲长歌寄五云。五云多处群仙宴，麻姑西姥遥相见。河浊河清海浅深，瑶池一会到于今。手栽庭砌三株树，拂日凌霄作天柱。东樵拭目几回看，看取金桃受恩遇。
寿诗
作者：成鹫
朝代：明

九天雨露桃花肥，行地老仙行若飞。飞上桃花最高树，连花带子盈筐归。归来分与儿孙吃，满腹文章光陆离。老仙一饱一万岁，拍掌笑杀丁令威。
寿黄兴岐
作者：成鹫
朝代：明

先生先子之所畏，忆我为儿始七岁。大人抱我置左膝，隔坐与君论文字。我时仅识之与无，侧耳静听无欢呼。上客骐驎笑相许，岂知长大成蹇驴。蹇驴畏走三城道，踯躅秋风啮秋草。故人相见惊相识，我渐就衰君已老。我衰不足惜，君老头还黑。交游半作乘车人，诸生尽是文章伯。先生两眼大如箕，世上红尘污不得。一日读书能几回，山中甲子去复来。诗书之外何有哉，眼前穷达皆尘埃。青兕爵，丹砂杯，为君寿，酌君醅。饮此不得老，日月重皑皑。海水浅，河水清，美人更筑黄金台。
将之铁城舟次平山宿简岐山斋与谢散木话别
作者：成鹫
朝代：明

无端来就草堂眠，有约维舟柳渡边。行脚但知从此去，芒鞋休问几时穿。一围暑气难侵夜，半晕寒光亦满天。莫漫灯前动离思，南来原是旧山川。
将入下城信宿翠林庞卯君以诗见招用韵次答
作者：成鹫
朝代：明

拟向青山作老樵，晚投孤寺宿松寮。遥知地主曾悬榻，难别林僧为过桥。拾得偶来劳见讯，八公能隐不须招。明朝结束寻君去，稳系腰间五石瓢。
将入丹霞留别同学
作者：成鹫
朝代：明

名山说着便精神，夜束腰包晓问津。老去尚能誇健足，从来不信有閒身。岭梅开日匆匆别，岳雪消时处处春。我自不留君不去，中间得失问何人。
将返马山答诸子见招来韵
作者：成鹫
朝代：明

珍重缄书报所欢，得盘桓处且盘桓。烟霞密约终当践，城市嚣尘去不难。老鹤随身云一片，春莺饶舌日三竿。明朝料理还山棹，月满松窗好共看。
小西山阻雨赠石光静主
作者：成鹫
朝代：明

雨过西山寺，栖迟夜雨天。不知归路远，多谢主人贤。一夕家常话，三心物外禅。兹游殊草草，重订再来缘。
小除前五日立春
作者：成鹫
朝代：明

视历始知今岁闰，闭门先得隔年春。蹉跎大尽无多日，取次小除才半旬。野老焚香祠太乙，村童布席待庚申。谁家腊里吹阳律，冻谷寒消斗柄寅。
尘
作者：成鹫
朝代：明

太虚一气自溟濛，野马终朝只御风。群动无端成辐辏，微躯难免处樊笼。窗通彼阕常生白，路入长安便觉红。古镜不劳频拂拭，个中原有梵王宫。
屈五无极过宿话旧
作者：成鹫
朝代：明

老友不堪成久别，白发纷纷牙齿缺。我笑先生未休歇，仰首高天双眦裂。先生笑我生计拙，火宅翻身冷如铁。无极翁，莫重说。明日阴晴知若何，留君话尽鹅潭月。
屈翁山归自金陵予将入泷水赋赠
作者：成鹫
朝代：明

君不见至人有身无四大，乘风稳踞溟鹏背。下览九州如历块，朝发越裳暮燕代。君不见至人善行不任足，驰驱直入蜗牛角。纵横游说蛮与触，三军解甲舆脱辐。斯人人耳无大奇，致虚守静如伏雌。中间真宰微乎微，神出鬼没不可知。去年尽室吴江去，江边欲与鸱夷住。高堂有母生喜惧，自刺扁舟出烟雾。归来重理漉酒巾，黄花彩服参差新。炙鸡秉烛招比邻，黑貂贳过墙头春。兴来起舞醉无力，举觞遍告座中客。此身有母难许国，自作散儒深可惜。深可惜，未忍闻，长歌短曲聊和君。明朝我向泷西隐，世事悠悠勿复云。
山中即事
作者：成鹫
朝代：明

读易才通遁五爻，兴来观物出林坳。断槎过雨蒸成菌，矮屋依藤合作巢。十里水云无路入，半空钟磬有人敲。旧游回首天壤甚，不用驰书报绝交。
山中女松短者及肩长可荫屋青阴绕垣葱茜可爱偶为樵苏剪伐殆尽诗以惜之
作者：成鹫
朝代：明

如此孤高性，应难免俗人。有心成琥珀，无计护龙鳞。日月空双影，风涛静四邻。生平牢落意，持尔问芳春。
山中寒雨答友人
作者：成鹫
朝代：明

山云作山雨，问山山不知。我心正如此，君子复何辞。雪色侵长薄，鸡声过短篱。见闻俱寂寞，何处更寻师。
山中除夕与诸子同赋
作者：成鹫
朝代：明

日暮方思早入林，残除镫火住山心。寒斋有客先春到，孤榻留僧彻夜吟。老向邻鸡啼处过，坐从檐雨听时深。蹉跎一夕成今古，宇宙茫茫涕自涔。
山居与霍宾辉孝廉园亭相近漫题其壁
作者：成鹫
朝代：明

行遍千峰得此村，结茅况复近高轩。相闻爱客时开径，应许閒人来叩门。半角好山谁作主，一溪流水自同源。老僧昨暮鸣清磬，曾否因风到耳根。
山居杂咏 其一 垦荒
作者：成鹫
朝代：明

爱此无租税，荒田自在耕。土膏深更出，混沌凿还生。鈯斧悬腰重，长欃著手轻。偶来问农圃，大地几时平。
山居杂咏 其七 灌园
作者：成鹫
朝代：明

飞泉不到地，疏雨未成霖。努力事朝汲，长歌怀汉阴。露葵刚覆足，霜芥欲抽心。珍重灌园叟，平施无浅深。
山居杂咏 其三 编篱
作者：成鹫
朝代：明

所居无四壁，聊复借藩篱。芳槿环三匝，春风时一披。人声灯火外，门掩月光迟。莫惜重重隔，墙东知是谁。
山居杂咏 其九 枧泉
作者：成鹫
朝代：明

众流归绝壑，一线下阶除。结束云閒瀑，飞腾屋角鱼。入门无别路，应物贵中虚。何用西江汲，长空水到渠。
山居杂咏 其二 种树
作者：成鹫
朝代：明

十年生计在，此意与谁论。取次青垂槛，方将绿映门。无心藤倚树，转盼叶归根。留得庭前柏，清阴付子孙。
山居杂咏 其二十 茹芝
作者：成鹫
朝代：明

茅堂烟火后，云外采芝归。紫玉流匙滑，银丁入馔微。神仙宁绝粒，吾道本忘饥。却笑商山老，驴年未息机。
山居杂咏 其五 摘茶
作者：成鹫
朝代：明

草木得真性，无人也自芳。下山才半日，采撷已盈筐。剩有烟霞气，归来衣带香。留僧酣茗战，看尔展旗鎗。
山居杂咏 其八 牧牛
作者：成鹫
朝代：明

与子周旋久，无心得便安。溪山随分纳，苗稼不相干。春草閒眠稳，秋田纵步宽。笑看披绣者，骍角太无端。
山居杂咏 其六 芟草
作者：成鹫
朝代：明

石上草根浅，日高朝露晞。荷锄惟独往，翘楚刈将归。物理有代谢，吾心无杀机。所思在空谷，迟暮惜芳菲。
山居杂咏 其十 负薪
作者：成鹫
朝代：明

清晨随众出，薄暮负薪归。渐觉钟磬近，远看云树稀。长林连野烧，落木带霜威。忆昔樵苏地，不知今是非。
山居杂咏 其十一 拥炉
作者：成鹫
朝代：明

石火爇枯木，地炉生湿烟。阳和回冻谷，风雪过残年。世事自冰炭，吾心殊冷然。无人知此意，使我忆南泉。
山居杂咏 其十七 折藕
作者：成鹫
朝代：明

浮生聊寄迹，决绝复奚辞。一洗尘根净，方知涅不缁。可堪盈手赠，偏与素心宜。大地同饥渴，于君有所思。
山居杂咏 其十三 制笠
作者：成鹫
朝代：明

搴藤编箬叶，迎刃解霜筠。新制平头笠，能遮扑面尘。影边无别物，世外有閒身。多谢乘车者，何劳揖故人。
山居杂咏 其十九 采蕨
作者：成鹫
朝代：明

晨出采薇蕨，暮归逢隐沦。殷勤频借问，夷叔是何人。粳米卢州饭，迷阳大地春。我心无不可，饱食报能仁。
山居杂咏 其十二 补衲
作者：成鹫
朝代：明

十年成一片，计日累千针。重叠水云态，绸缪岁月深。揩磨非著意，寒暑失偷心。渐觉无痕迹，衣珠不用寻。
山居杂咏 其十五 斸笋
作者：成鹫
朝代：明

落箨带残霜，新苞出旧房。浅深俱有得，遍界不曾藏。所贵无枝叶，何须较短长。此君知此意，相赠独盈筐。
山居杂咏 其十八 啖斋
作者：成鹫
朝代：明

白首无兼味，黄斋只数茎。不知牙齿落，还与菜根争。发瓮醢鸡笑，行堂热椀鸣。辛酸赢一饱，多谢楗椎声。
山居杂咏 其十八 啖斋
作者：成鹫
朝代：明
体裁：五言律诗

白首无兼味，黄斋只数茎。不知牙齿落，还与菜根争。发瓮醢鸡笑，行堂热碗鸣。辛酸赢一饱，多谢楗椎声。
山居杂咏 其十六 餐菊
作者：成鹫
朝代：明

楚客有佳味，山僧非酒人。醉嫌陶靖节，颦效屈灵均。无复盐梅想，偏宜姜桂辛。东篱花满眼，霖雨任经旬。
山居杂咏 其十四 织屦
作者：成鹫
朝代：明

老来生计拙，织屦学于陵。拨草明朝路，编蒲昨夜灯。过桥逢孺子，度岭识归僧。从此狞如虎，孤峰可共登。